Στη γραμμή Μητσοτάκη και ο Σταμάτης στη Βουλή - Μ. Μπαλαούρας: Ντροπή το κατάντημα της ΝΔ :: left.gr\n11:32 | 13.12.2018\nΣτη γραμμή Μητσοτάκη και ο Σταμάτης στη Βουλή - Μ. Μπαλαούρας: Ντροπή το κατάντημα της ΝΔ\nΟ βουλευτής της ΝΔ επανέλαβε με ακρότητες τον ακροδεξιάς κοπής ισχυρισμό Μητσοτάκη ότι η μη περικοπή στις συντάξεις έγινε στο πλαίσιο συναλλαγής\nΜαξίμου: Ο Μητσοτάκης επιβεβαιώνει ότι είναι πλήρως απαξιωμένος στα μάτια των Ευρωπαίων ηγετών\nΗ χυδαιότητα του αρχηγού της αξιωματικής αντιπολίτευσης ότι η μη περικοπή των συντάξεων αποφασίστηκαν στο πλαίσιο συναλλαγής, συνεχίζει να πυροδοτεί αντιπαραθέσεις ανάμεσα στη ΝΔ και τον ΣΥΡΙΖΑ κατά τη 2η ημέρα συζήτησης του προϋπολογισμού στη Βουλή (διαβάστε εδώ τη χθεσινή αντιπαράθεση και τις μη απαντήσεις της ΝΔ στο Μαξίμου).\n«Ο κ. Τσακαλώτος εισηγείται επίσπευση εκλογών για να μην αποκαλυφθεί ότι ο προϋπολογισμός είναι μια απάτη», είναι οι "φήμες" που επικαλέστηκε ο βουλευτής της ΝΔ, Δημήτρης Σταμάτης, μιλώντας νωρίτερα σήμερα στη συζήτηση του προϋπολογισμού. Ο Δημήτρης Σταμάτης σχολίασε και την αντίδραση Τσίπρα - Τσακαλώτου στην αναφορά του προέδρου της ΝΔ ότι η μη περικοπή των συντάξεων είναι αποτέλεσμα συναλλαγής. «Τι είπε δηλαδή ο κ. Μητσοτάκης; Το λέει η συντριπτική πλειονότητα του ελληνικού λαού» είπε ο Δημήτρης Σταμάτης και πρόσθεσε ότι «ο πρόεδρος της ΝΔ απένειμε έπαινο στον κ. Τσίπρα, γιατί για τον ΣΥΡΙΖΑ το Μακεδονικό δεν είναι θέμα».\n«Είναι ντροπή που ο κ. Μητσοτάκης μίλησε όπως η Χρυσή Αυγή. Πρέπει να μιλήσουν και πάρουν θέση οι φιλελεύθεροι βουλευτές της ΝΔ, απέναντι σε αυτό το κατάντημα» απάντησε ο βουλευτής του ΣΥΡΙΖΑ Μάκης Μπαλαούρας.\nΤην υπερψήφιση εκ μέρους του του προϋπολογισμού, προανήγγειλε ο Γ. Σαρίδης της Ένωσης Κεντρώων\nΣ. Φάμελλος: Ξεκάθαρος ο κατήφορος της ΝΔ\nΔ. Παπαδημούλης: Μπούμερανγκ για Μητσοτάκη η υιοθέτηση της άθλιας συκοφαντίας της Χρυσής Αυγής\nΑναλυτικότερα η αντιπαράθεση στη Βουλή\nΔ. Σταμάτης: Έπαινο απένειμε ο Μητσοτάκης στον Τσίπρα\n«Εντείνονται οι φήμες ότι η αποστασιοποίηση του κ. Τσακαλώτου από τον προϋπολογισμό και αυτή η αποστασιοποίησή του έχει πολλές αιτίες. Ο κ. Τσίπρας από τη ΔΕΘ τού πήρε το ψωμί από το στόμα, προαναγγέλλοντας την άρση των μειώσεων συντάξεων. Ο κ. Τσακαλώτος δεν θέλει να φορτωθεί την ευθύνη εκτέλεσης του προϋπολογισμού, γιατί ξέρει τη συνέχεια και δεν θέλει να έχει την τύχη Βαρουφάκη, Φίλη, Κοτζιά» ανέφερε ο Δημήτρης Σταμάτης και πρόσθεσε: «Σύμφωνα με πληροφορίες, ο κ. Τσακαλώτος ζητάει την επίσπευση των εκλογών, προτού αποδειχθεί ότι αυτός ο προϋπολογισμός δεν μπορεί να εφαρμοστεί και ότι είναι μια απάτη. Φυλάγεται για να μη χρεωθεί την αποτυχία και αποπεμφθεί, γιατί ο πρωθυπουργός είναι killer, και θα του φορτώσει αυτή την αποτυχία και θα τον αποπέμψει. Πολύ περισσότερο που όλοι έχουν συνειδητοποιήσει ότι ο ΣΥΡΙΖΑ χάνει τις εκλογές».\nΟ βουλευτής της ΝΔ αναφέρθηκε και στις αντιδράσεις που ξεσήκωσε στην κυβερνητική πλειοψηφία η αναφορά του αρχηγού της αξιωματικής αντιπολίτευσης ότι οι μη περικοπές στις συντάξεις συντελέστηκαν στο πλαίσιο συναλλαγής.\n«Θύμωσε ο κ. πρωθυπουργός και ο κ. Τσακαλώτος γι΄αυτό που είπε ο κ. Μητσοτάκης ότι η μη περικοπή των συντάξεων συντελέστηκε στο πλαίσιο μιας συναλλαγής. Τι είπε δηλαδή; Αυτό που λέει η συντριπτική πλειονότητα του ελληνικού λαού. Δεν το έχετε ακούσει;», είπε ο Δ. Σταμάτης, για να συμπληρώσει: «Γιατί διαμαρτύρεται ο κ. Τσακαλώτος και μας λέει ότι ήταν ο πιο διχαστικός λόγος; Έπαινο του απένειμε ο κ. Μητσοτάκης! Ο κ. Τσακαλώτος και άλλα 200 στελέχη του κόμματός σας δεν είναι αυτά που το 2008 υπέγραψαν μια διακήρυξη και καλούσαν την τότε ελληνική κυβέρνηση να δώσει το όνομα, να τα δώσει όλα στους Σκοπιανούς; 'Αρα λοιπόν ο κ. Μητσοτάκης απένειμε εύσημα στον κ. Τσακαλώτο. Έδωσε στους "κουτόφραγκους" το τίποτα και εισέπραξε τη μείωση των συντάξεων. Γιατί διαμαρτύρεστε; Μήπως λέει τίποτα για εσάς το θέμα της Μακεδονίας; Αν δεν λέει τίποτε τότε γιατί διαμαρτύρεστε; Και μάλιστα μας απειλεί ότι θα μας πάει στο ευρωπαϊκό κόμμα να μας νουθετήσει, να μας κάνει "ντα"».\nΜάκης Μπαλαούρας: Ντροπή το κατάντημα της ΝΔ\n«Εδώ υπάρχουν άνθρωποι που έχουν γνώση της ιστορίας και της κοινοβουλευτικής ιστορίας. Ούτε στις μεγάλες συγκρούσεις Κωνσταντίνου Καραμανλή και Ανδρέα Παπανδρέου, δεν είχαν ειπωθεί τέτοια πράγματα», σχολίασε λίγο αργότερα ο βουλευτής του ΣΥΡΙΖΑ Μάκης Μπαλαούρας. «Έχει κανένας δίκιο να ισχυριστεί ότι πραγματικά σε αυτή τη Βουλή, υπήρξαν τέτοιες περιπτώσεις, στην εμφυλιοπολεμική περίοδο, κύριε Σταμάτη. Τότε πραγματικά υπήρχαν φωνές που έλεγαν ότι η αριστερά ήταν προδότες, ήταν συνεργάτες ξένων δυνάμεων και αντάλλασαν κατηγορίες. Να σας θυμίσω ότι σε εκείνη τη Βουλή υπήρχε και ο Μητσοτάκης, στην εμφυλιοπολεμική περίοδο και ήταν από τους πιο νουνεχείς. Καλό να διατρέξετε τα πρακτικά της τότε εποχής. Εγώ πραγματικά ντρέπομαι», είπε ο Μάκης Μπαλαούρας και πρόσθεσε: «Και ντρέπομαι και λυπάμαι. Σας συμπονώ για την κατάντια που βρίσκεστε. Και απευθύνομαι στους φιλελεύθερους της ΝΔ και τους αναφέρω. Τους προκαλώ. Τον κ. Δένδια που βλέπω μπροστά μου, τον κ. Σταϊκούρα που βλέπω μπροστά μου. Τον κ. Τζαβάρα που είμαστε συντοπίτες. Τι έχουν να πουν γι΄αυτό το πράγμα».\n«Ο Αλέξης Τσίπρας μίλησε για τον προϋπολογισμό, για τα μεγάλα ζητήματα της οικονομίας προχθές στη Βουλή. Και τι είπε ο κ. Μητσοτάκης; Επιτέθηκε και αντέγραψε την Χρυσή Αυγή. Εδώ μέσα και έξω από εδώ, η Χρυσή Αυγή έχει αυτή τη γραμμή. Ό,τι ο Τσίπρας, η κυβέρνηση του ΣΥΡΙΖΑ, πούλησε το Μακεδονικό για να πάρει τις συντάξεις! Πρέπει να ντρεπόμαστε λιγάκι» τόνισε ο Μάκης Μπαλαούρας.\nΣτο γνωστό του ύφος ο Μανιάτης\nΤο χαρακτηρισμό "γενίτσαροι για τις υπουργικές καρέκλες" για στελέχη που, προερχόμενα από το ΠΑΣΟΚ, εντάχθηκαν στον ΣΥΡΙΖΑ, χρησιμοποίησε πριν από λίγο ο βουλευτής της Δημοκρατικής Συμπαράταξης (ΔΗΣΥ) Γιάννης Μανιάτης, στο περιθώριο της αντιπαράθεσης για τη αναφορά του κ. Μητσοτάκη ότι η μη περικοπή των συντάξεων εντάσσεται στο πλαίσιο συναλλαγής. Ο κ. Μανιάτης επικαλέστηκε παλαιότερες δηλώσεις του πρωθυπουργού, που ως αρχηγός της αξιωματικής αντιπολίτευσης κατηγορούσε για "εσχάτη προδοσία" τις τότε κυβερνήσεις για να τονίσει ότι «σήμερα χρειάζεται να ζητήσει μια συγνώμη».\nΣυμπεριφορά θρασύδειλου καταλογίζει το Μαξίμου στον Μητσοτάκη\ntags: Νέα Δημοκρατία, Δημήτρης Σταμάτης, Βουλή\nΤοπικές βροχές στα ανατολικά και τα βόρεια\n08.07.2020 - 08:04\nΤο κύριο άρθρο της Αυγής :: 08.07.2020 - 08:01\nΤα πρωτοσέλιδα της Τετάρτης 8 Ιουλίου\n08.07.2020 - 07:58\nΔείτε την εκδήλωση του τμ. Εργατικής Πολιτικής του ΣΥΡΙΖΑ για το νομοσχέδιο Χρυσοχοΐδη (βίντεο)\n07.07.2020 - 23:25


Το επικό καταλανικό πρωτοσέλιδο για Μέσι - Primera Division - SPORT 24\nΤο επικό καταλανικό πρωτοσέλιδο για Μέσι\nΕπιμέλεια: Βαγγέλης Σταματόπουλος Δημοσίευση: 21 Αυγ. 2016 12:28\nΗ Μπαρτσελόνα έδωσε ποδοσφαιρικό ρεσιτάλ κόντρα στην Μπέτις με μαέστρο τον Λιονέλ Μέσι και η καταλανική "Mundo Deportivo" αποθεώσε τον Αργεντινό σούπερ σταρ με έναν άκρως ιδιαίτερο τρόπο.\nΤις άγριες διαθέσεις της ενόψει (και) της νέας σεζόν θέλησε να δείξει με το... καλημέρα της Primera Division η Μπαρτσελόνα, καθώς φιλοδώρησε με έξι γκολ την Μπέτις του Γκουστάβο Πογέτ σε ένα εντυπωσιακό 6-2 που είχαν την ευκαιρία να απολαύσουν όσοι φίλοι της βρέθηκαν στο "Camp Nou" το απόγευμα του Σαββάτου.\nΟ Λουίς Σουάρες πανηγύρισε χατ-τρικ ωστόσο το πρόσωπο που κέρδισε και πάλι τις περισσότερες εντυπώσεις ήταν ο Λιονέλ Μέσι. Όχι για το ξανθό λουκ στο μαλλί του (τον έχουμε συνηθίσει πλέον εδώ και έναν μήνα) αλλά για το γεγονός ότι πέτυχε δύο υπέροχα γκολ και ήταν μακράν ο κορυφαίος της αναμέτρησης.\n"Φεστιβάλ από γκολ", ήταν ο τίτλος για την αναμέτρηση στο πρωτοσέλιδο της "Mundo Deportivo", με την "Sport" να είναι όμως περισσότερο προσωποκεντρική έχοντας τον εξής επικό τίτλο: "Ο Θεός είναι ξανθός". Όπως γίνεται αντιληπτό, ο Μέσι συνεχίζει να δίνει αφορμές για τέτοιους εντυπωσιακούς τίτλους.\nΤο πρωτοσέλιδο της "Sport"\nΤο πρωτοσέλιδο της "Mundo Deportivo"\nΔιαβάστε όλα τα πρωτοσέλιδα του ξένου αθλητικού Τύπου.\nΧΑΤ-ΤΡΙΚ Ο ΣΟΥΑΡΕΣ, ΔΥΟ ΓΚΟΛ Ο ΜΕΣΙ\nΚαταιγιστική η Μπαρτσελόνα


Ο από μηχανής Θεός - Του Θάνου Ζέλκα | verena.gr\nΟ από μηχανής Θεός - Του Θάνου Ζέλκα\nSubmitted by verena on Sun, 23/10/2016 - 17:33\nΟ ΑΠΟ ΜΗΧΑΝΗΣ ΘΕΟΣ-O πολιτισμός, στην ευρεία του έννοια, συνάδει κατά κάποιο τρόπο με την οικονομική ευμάρεια, με ένα υψηλότερο βιοτικό επίπεδο. Είναι δηλαδή το επόμενο στάδιο μετά την εκπλήρωση των βασικών αναγκών που έχει να αντιμετωπίσει μια κοινωνία. Γι’ αυτό και σε δύσκολες οικονομικά περιόδους μπαίνει σχεδόν πάντα σε δεύτερη μοίρα, μιας και οι άνθρωποι από τη φύση τους πρώτα αναζητούν τροφή για το σώμα και κατόπιν τροφή για το μυαλό και τη ψυχοσύνθεσή τους.\nΦυσικά για να γίνει κάτι τέτοιο χρειάζεται να ξεσκουριάσει η κρατική μηχανή και να δαπανήσει επιτέλους κάποια κονδύλια ώστε να φτιαχτεί ένα κραταιό ελληνικό λόμπι στα κέντρα των μεγάλων αποφάσεων και εξελίξεων. Όσο παλεύουμε ερασιτεχνικά με καρτούλες και φυλλαδιάκια να στηρίξουμε ακόμα κι αυτό που ονομάζουμε “βαριά βιομηχανία”, ποτέ δεν θα έχουμε το επιθυμητό αποτέλεσμα. Οι σύγχρονες τάσεις δρομολογούνται πλέον μέσα από το Ίντερνετ και μέσα από τις διαδικτυακές κοινότητες χρηστών και δυστυχώς η επίσημη πολιτεία είναι σχεδόν απούσα από το μεγάλο αυτό παιχνίδι που παίζεται παγκοσμίως. Μόνο κάτι μεμονωμένες προσπάθειες συναντάμε, οι οποίες όσο αξιόλογες κι αν είναι αν δεν ανήκουν σ’ έναν ευρύτερο σχεδιασμό απλά χάνονται.


Μενδώνη για Αγία Σοφία: Δεν μπορώ παρά να αποδοκιμάζω τη συγκεκριμένη κίνηση - CNN.gr\n23:20 Παρασκευή, 29 Μαίου 2020\nΤην αποδοκιμασία της εξέφρασε η υπουργός Πολιτισμού κυρία Λίνα Μενδώνη σχετικά με τη χρήση της Αγίας Σοφίας από την τουρκική κυβέρνηση για την 567η επέτειο της Άλωσης της Κωνσταντινούπολης.\nΣε δήλωσή της στην ΕΡΤ1, η κυρία Μενδώνη τόνισε μεταξύ άλλων ότι «η σημερινή κίνηση του προέδρου Ερντογάν δείχνει μια βαθιά ισλαμική τάση η οποία συνδέεται με την εσωτερική πολιτική του, τη στιγμή που η Τουρκία ταλανίζεται από μεγάλα προβλήματα». «Δεν μπορώ παρά να αποδοκιμάζω τη συγκεκριμένη κίνηση», πρόσθεσε η ίδια.\nΗ υπουργός Πολιτισμού υπενθυμίζει ακόμα ότι η Αγία Σοφία, μαζί με άλλα μνημεία της Κωνσταντινούπολης, περιλαμβάνεται από το 1985 στον κατάλογο των μνημείων παγκόσμιας κληρονομιάς της UNESCO.\n«Άρα, η Αγία Σοφία απολαμβάνει και χαίρει ισχυρής προστασίας ως μείζον πολιτιστικό αγαθό της ανθρωπότητας», σημειώνει και συνεχίζει:\n«Το 1934 ο ιδρυτής του σύγχρονου τουρκικού κράτους Κεμάλ Ατατούρκ μετέτρεψε την Αγία Σοφία σε μουσείο. Με τον τρόπο αυτό αναγνωρίστηκε ότι το συγκεκριμένο μνημείο ανήκει στην ανθρωπότητα, ενώ παράλληλα αναγνωρίστηκε η διαχρονική Ιστορία της Κωνσταντινούπολης και η πολυπολιτισμικότητά της.\n«Στην ουσία απεδόθη ο προσήκων σεβασμός σ’ αυτό το οικουμενικό μνημείο», καταλήγει η ίδια.


Ξέσπασε ο Ουγγαρέζος για Σπυροπούλου: «Όταν ήταν στα πάνω της όλοι γλείφαν...»\nHome / Ψυχαγωγία / Ξέσπασε ο Ουγγαρέζος για Σπυροπούλου: «Όταν ήταν στα πάνω της όλοι γλείφαν…»\nΞέσπασε ο Ουγγαρέζος για Σπυροπούλου: «Όταν ήταν στα πάνω της όλοι γλείφαν…»\nΔευτέρα, 17.11.2014, 13:10\nΈλενα Τσαβαλιά: «Γιατί συζητάμε για κάτι για το οποίο το κανάλι είναι ενήμερο και συναινεί.»\n«Εντάξει δεν έχει πάθει και τίποτα. Υπάρχουν εκπομπές και με χαμηλότερα νούμερα. Όταν πάς να κάνεις μια εκπομπή και τη θέλεις, δεν πας τώρα να σε συμπονεί όλη η Ελλάδα για τα νούμερα που κάνεις και να απολύεις τους διευθυντές, τους σκηνοθέτες, το φωτιστή. Κάποιοι άνθρωποι δουλεύουν από πίσω » απάντησε η Χριστίνα Πολίτη.\nMEGA ΜΕ ΜΙΑ ΔΗΜΗΤΡΗΣ ΟΥΓΓΑΡΕΖΟΣ ΚΩΝΣΤΑΝΤΙΝΑ ΣΠΥΡΟΠΟΥΛΟΥ ΧΡΙΣΤΙΝΑ ΠΟΛΙΤΗ


ΘΕΟΦΙΛΟΣ / -\nΚωδ. Πολιτείας: 1505-0002\nΗ πιο αυθεντική βιογραφία ενός ζωγράφου νομίζω πως γράφεται από τα έργα του, στα οποία έχουν αποτυπωθεί οι πιο άπιαστες λεπτομέρειες της ζωής ενός ανθρώπου, μαζί μ' ό,τι πιο ουσιαστικό μπορούμε να ξέρουμε για ένα ζωντανό πλάσμα. Σ' αυτό το κείμενό μου για τον ζωγράφο Θεόφιλο, θάθελα ν' ασχοληθώ μονάχα με τη ζωγραφική του. Μα οι πιο πολλοί άνθρωποι θέλουν ιστορίες και συναξάρια. Θέλουν περιπέτειες. Δεν έχει σημασία. Όποιοι ξέρουνε να διαβάζουν, και να καταλαβαίνουν, την ιστορία των ζωγράφων, πούναι γραμμένη με τα έργα τους, θάχουν την ευκαιρία να επαληθεύσουν την ακρίβεια και το αλάνθαστο των χρωμάτων, έχοντας γνωρίσει την εξωτερική ιστορία του Θεόφιλου. (. . .) (ΑΠΟ ΤΗΝ ΠΑΡΟΥΣΙΑΣΗ ΤΗΣ ΕΚΔΟΣΗΣ).\nΑριθμός σελίδων 305\nΠρόλογος ΑΝΔΡΕΑΔΗΣ ΣΤΡΑΤΗΣ\nΕπιμέλεια ΤΣΑΡΟΥΧΗΣ ΓΙΑΝΝΗΣ\nΚωδικός Πολιτείας 1505-0002


METAL DAZE: Anathema - "Salem Lunacy" (audios)\nAnathema - "Salem Lunacy" (audios)\nΟι Anathema μας έρχονται από το Μιλάνο. Πως είπατε; Βρετανοί είναι; Δίκιο έχετε, αλλά μιλάμε για άλλη μπάντα (με το ίδιο όνομα). Έδρασαν στο δεύτερο μισό της δεκαετίας του ογδόντα, κυκλοφόρησαν δύο demos ("Demo I" 1988, "Salem Lunacy" 1989) και... τέλος!\nΤραγουδιστής τους ήταν ο Vittorio Ballerio, τον οποίο γνωρίσαμε μέσα από τις μαγευτικές του ερμηνείες στα τραγούδια των Adramelch. Επίσης μέλος των Adramelch υπήρξε (από το "Broken History" και μετά) και ο κιθαρίστας Fabio Troiani.\nΑκούμε τα τέσσερα από τα πέντε κομμάτια του "Salem Lunacy" (λείπει μόνο το "Shades of Immortality"). Απορία: δεν βρέθηκε μία εταιρεία να κυκλοφορήσει όλα τα τραγούδια (και τα ένδεκα) των Anathema σε δίσκο - συλλογή;\n1st audio: "Intro/Spring Heeled Jack"\n2nd audio: "Salem Lunacy"\n3rd audio: "The Last Witch"\nAlbum: "Salem Lunacy"\n2. Spring Heeled Jack (05:04)\n3. Salem Lunacy (05:28)\n4. Shades of Immortality (05:37)\n5. The Last Witch (04:42)\nGianluca Mannetta - Guitars\nPaolo Gallo - Bass\nTagged under ANATHEMA, AUDIO\nMETALHEAD 30 Μαρτίου 2018 - 10:55 μ.μ.\nΤι πήγες και θυμήθηκες ρε φίλε. Πιο καλτ πεθαίνεις.\nBALADEUR 4 Απριλίου 2018 - 4:22 μ.μ.\nHEAVY METAL THUNDER 31 Μαρτίου 2018 - 10:30 μ.μ.\nΕίχα φάει τον κόσμο να βρω τα demo όταν έμαθα ότι τραγουδά ο Ballerio. Τζίφος.\nBALADEUR 4 Απριλίου 2018 - 4:24 μ.μ.


Πρακτορεία κόβουν αφειδώς επιδόματα.... | Greek Media on line\nGreek Media on line Ελλάδα εφημερίδες Greece greekmne media news Πρακτορεία κόβουν αφειδώς επιδόματα....\nΠρακτορεία κόβουν αφειδώς επιδόματα....\ngreekmme Πέμπτη, Αυγούστου 29, 2013\n@ΑΝΑΚΟΙΝΩΣΗ ΕΝΩΣΗΣ ΠΡΟΣΩΠΙΚΟΥ ΠΡΑΚΤΟΡΕΙΩΝ ΕΦΗΜΕΡΙΔΩΝ ΑΘΗΝΩΝ\nΚαταγγέλουμε την εργοδοσία της «ΕΥΡΩΠΗ Α.Ε.» για την αυθαίρετη, προκλητική και μονομερή περικοπή των επιδομάτων που προβλέπονται από την Συλλογική μας Σύμβαση. Αποδείχθηκε τι εννοούσε η διεύθυνση της εταιρείας, στην ενημέρωση που πραγματοποίησε στους εργαζόμενους την προηγούμενη ημέρα, όταν μιλούσε για τις θυσίες που επιβάλλεται να κάνουν οι εργαζόμενοι για να σωθεί η εταιρεία.\nΕπίσης, «στάχτη στα μάτια» ήταν και η ενημέρωση που πραγματοποιήθηκε προς την διοίκηση του Σωματείου μας, αφού τα εκκαθαριστικά με τους «κομμένους» μισθούς μοιράστηκαν στους εργαζόμενους αμέσως μετά.\nΔεν είχαμε καμία αυταπάτη ότι οι διοικήσεις των πρακτορείων δεν θα προχωρούσαν σε ανάλογες ενέργειες και είχαμε προειδοποιήσει τους συναδέλφους για αυτό. Άλλωστε η Κυβέρνηση, η σημερινή όπως και οι προηγούμενες, υλοποιώντας τις επιταγές του μεγάλου Κεφαλαίου και της ΕΕ, έχουν φροντίσει δίνοντας στις εταιρείες ένα τεράστιο νομικό οπλοστάσιο, για να πραγματοποιήσουν τις αντεργατικές τους επιδιώξεις.\nΗ πολυαναμενόμενη ανάπτυξη που μας τάζουν περνάει πάνω από τις στάχτες και τα αποκαΐδια των εργατικών δικαιωμάτων. Περνάει πάνω από μισθούς πείνας από φτώχεια και εξαθλίωση. Το κριτήριο για την ανάπτυξή τους είναι η υψηλή κερδοφορία των επιχειρήσεων ενώ καρφί δεν τους καίγεται για τις δικές μας ζωές.\nΟι εργαζόμενοι στα πρακτορεία, όπως και όλοι οι εργαζόμενοι, έχουμε υποστεί τεράστια αφαίμαξη του εισοδήματός μας μέσα από την υψηλότατη φορολογία, τα χαράτσια, τις περικοπές, την απλήρωτη εργασία, χωρίς να έχουμε πάρει καμία αύξηση τα τελευταία χρόνια.\nΤο έργο το έχουμε ξαναδεί. Είμαστε σίγουροι ότι το επόμενο διάστημα οι διοικήσεις των πρακτορείων με διάφορους τρόπους θα θέσουν μπροστά μας ψεύτικα διλλήματα, όπως να περικόψουμε μέρος του μισθού μας για να μείνει ο υπόλοιπος, ή ότι αν δεν δεχθούμε τις περικοπές θα κλείσουν οι εταιρείες. Στον Κλάδο έχουμε πολλά παραδείγματα όπου οι εργαζόμενοι υπέκυψαν στους εκβιασμούς και στα ψευτοδιλλήματα και αποδέχτηκαν περικοπές, χωρίς να καταφέρουν να σώσουν τη δουλειά τους. Ενδεικτικά αναφέρουμε τις περιπτώσεις των ΙΜΑΚΟ, Εκδόσεων Λυμπέρη κ.Î!\n¬. με χαρακτηριστικότερο όλων το παράδειγμα της Εκτυπωτικής Βορείου Ελλάδος, στην οποία κύριοι μέτοχοι ήταν οι εκδότες που έχουν και τα πρακτορεία Τύπου, όπου οι εργαζόμενοι συναίνεσαν σε απανωτές μειώσεις των μισθών τους, χωρίς αυτό να αποτρέψει το κλείσιμο της εταιρείας. Το αν θα κλείσει ή όχι μία εταιρεία, δεν εξαρτάται από τους εργαζόμενους και τους μισθούς τους, αλλά αποκλειστικά από τις επιλογές των εργοδοτών.\nΓνωρίζουμε ότι οι επιλογές των διοικήσεων των πρακτορείων είναι προϊόν σχεδιασμού όπου βασικός στόχος είναι η μείωση του «κόστους εργασίας», όπως λένε για τους μισθούς και τα δικαιώματά μας. Απόδειξη αυτού είναι η κοινή, προ διμήνου, ανακοίνωσή τους που μας προετοίμαζε για τις περικοπές.\nΗ ΕΥΡΩΠΗ παίζει τον ρόλο του «λαγού» σε αυτήν την ιστορία, και σε κάθε περίπτωση αν αυτά τα μέτρα περάσουν, δεν θα είναι τα τελευταία, ενώ είναι σίγουρο ότι θα ακολουθήσει και η ΑΡΓΟΣ.\nΤο Δ.Σ. εφαρμόζοντας την απόφαση της τελευταίας Γ.Σ. των εργαζομένων, αποφάσισε την κήρυξη 4ωρης στάσης εργασίας και στα δύο πρακτορεία (ΑΡΓΟΣ & ΕΥΡΩΠΗ), την Παρασκευή 30 Αυγούστου, από τις 07:00 έως τις 11:00 το πρωί και την διεξαγωγή έκτακτης Γ.Σ. που θα αποφασίσει κινητοποιήσεις. Η Γ.Σ. θα πραγματοποιηθεί στις 08:45, στον προαύλιο χώρο της ΕΥΡΩΠΗΣ.\nΚαλούμε όλους τους συναδέλφους να πάρουν αποφασιστικά την υπόθεση στα χέρια τους και να συμμετέχουν μαζικά στην στάση εργασίας και στην Γ.Σ.\nΚαλούμε ακόμα και τους συναδέλφους που βρίσκονται σε άδεια ή σε ρεπό, τους οδηγούς που είναι σε δρομολόγιο στο λεκανοπέδιο, να συμμετέχουν στην Γ.Σ.\n• Άμεση επιστροφή των παρακρατηθέντων επιδομάτων.\n• Υπογραφή νέας ΣΣΕ που θα διασφαλίζει τουλάχιστον ότι και η τελευταία.\nΟ αγώνας θα είναι σκληρός και διαρκής. Πρέπει όλοι να πάρουμε θέση. Δεν θα είμαστε μόνοι μας, θα έχουμε την συμπαράσταση και την αλληλεγγύη όλων των εργαζόμενων του Κλάδου και όχι μόνο.\nΔΕΝ ΘΑ ΓΙΝΟΥΜΕ ΔΟΥΛΟΙ ΤΟΥ 21ου ΑΙΩΝΑ


Ο Μπέιλ, το τσάι και... η σοκολάτα! - Real Madrid, Ρεάλ Μαδρίτης | Halamadrid.gr\nΟ Μπέιλ, το τσάι και... η σοκολάτα!\nΟ Γκάρεθ Μπέιλ απολαμβάνει την πρόκληση του να παίζει στην Ισπανία αλλά παραδέχεται ότι του λείπουν απλά πράγματα από τη ζωή στη Βρετανία.\nΟ άσος της Ρεάλ που βρίσκεται στη Μαδρίτη από το 2013, έχει συνηθίσει τη ζωή στη Μαδρίτη αλλά κάποια πράγματα δεν αντικαθίστανται.«Νιώθω ότι έχει μεγαλώσει. Ειδικά από τη στιγμή που ήρθα στην Ισπανία. Δεν έπαιξα όσο καλά έπρεπε στο δεύτερο μισό της περσινής σεζόν, αλλά έμαθα πράγματα. Είναι δύσκολο να παίζεις στην Ισπανία και τώρα κατάλαβα γιατί οι Βρετανοί παίκτες δυσκολεύονταν πάντα εδώ στο παρελθόν. Παρόλα αυτά, διασκεδάζω με την πρόκληση.», τόνισε στην Daily Express.\nΌταν ρωτήθηκε για το ποιό πράγμα του λείπει περισσότερο από την Αγγλία αποκρίθηκε «Το τσάι και η σοκολάτα». Συνέχισε λέγοντας «Απολαμβάνω την ζωή, το να παίζω και να βελτιώνομαι αλλά και να κερδίζω τίτλους.\nΟ σταρ της Ρεάλ, που περιμένει να γίνει για δεύτερη φορά πατέρας, δήλωσε ότι έχει εμμονή με το γκολφ.


Σκληρή επίθεση Σαμαρά στην κυβέρνηση αλλά με αυτοκριτική - Ειδήσεις Newsit.gr\nNewsit / Πολιτική / Σκληρή επίθεση Σαμαρά στην κυβέρνηση αλλά με αυτοκριτική\nΣκληρή επίθεση Σαμαρά στην κυβέρνηση αλλά με αυτοκριτική\nΔημοσιεύθηκε: 08.03.2010 | 19:51\nΟ Αντώνης Σαμαράς υποστήριξε ότι και προεκλογικά το ΠΑΣΟΚ ήξερε τα ακριβή στοιχεία για την κατάσταση της ελληνικής οικονομίας.\nΣκληρή επίθεση στην κυβέρνηση για τους χειρισμούς της στην οικονομία αλλά και αλλά και αυτοκριτική για την κυβερνητική πενταετία του κόμματός του έκανε ο πρόεδρος της ΝΔ κ. Αντώνης Σαμαράς μιλώντας σε εκδήλωση της ΝΔ για την παγκόσμια ημέρα της γυναίκας.\nΟ κ. Σαμαράς υποστήριξε ότι το ΠΑΣΟΚ γνώριζε την κατάσταση της χώρας όταν, προεκλογικά, «υποσχόταν στους πάντες τα πάντα» και ότι το είχαν ενημερώσει και ο τότε αρμόδιος Κοινοτικός Επίτροπος Αλμούνια, και ο Διοικητής της Τράπεζας Ελλάδας. Κατηγόρησε το ΠΑΣΟΚ ότι έχασε χρόνο και στην συνέχεια παρέλυσε, ανέβηκαν τα spreads, η Ελλάδα δανείστηκε πολύ ακριβότερα απ’ ό,τι ως πολύ πρόσφατα, κι ύστερα αναγκάστηκε να συμβιβαστεί στα πιο επαχθή μέτρα που έχουν επιβληθεί ποτέ σε χώρα-μέλος του ευρώ.\nΟ κ. Σαμαράς έκανε και αυτοκριτική για τις ευθύνες της ΝΔ λέγοντας ότι «κάποιοι δικοί μας, ίσως συμβιβάστηκαν με ένα σύστημα που εκλέχθηκαν για να το αλλάξουν». Ακολούθως είπε ότι «η ευθύνη η δική μας – η μεγάλη δική μας ευθύνη – είναι πως όταν μας δόθηκε η ευκαιρία, ως κυβέρνηση, να αλλάξουμε την κατάσταση, δεν το κάναμε. Ή, ακριβέστερα, το προσπαθήσαμε μάλλον άτολμα Αλλά κι όταν το προσπαθήσαμε, είχαμε το ΠΑΣΟΚ απέναντί μας. Άλλες φορές καταφέραμε να ξεπεράσουμε τις λυσσαλέες αντιδράσεις του. Αλλά αυτές ήταν οι λιγότερες φορές. Κάποιες άλλες φορές μετριάσαμε τις μεταρρυθμίσεις μας, για να μην πυροδοτήσουμε έκρηξη. Την οποία πυροδοτούσε το ΠΑΣΟΚ, έτσι κι αλλιώς. Και κάποιες φορές διστάσαμε και κάναμε πίσω. Εμείς λοιπόν, φταίμε γιατί διστάσαμε».


Βλέποντας διαφημίσεις - olatapsaxno.gr\nolatapsaxno.gr Χρήματα από το ιντερνέτ Βλέποντας διαφημίσεις\nΗ στρατηγική οδηγός που ακολουθεί θα σας δείξει πως να βγάλετε χρήματα με ένα έγκυρο ptc site, το neobux, χωρίς να ξοδέψετε τίποτα. Την ίδια στρατηγική μπορείτε να ακολουθήσετε και στα άλλα ptc sites που θα αναφέρουμε στο τέλος κάνοντας πάντα τους αντίστοιχους υπολογισμούς και στρατηγικές ανά site. Ο οδηγός σκοπό έχει να σας μάθει την στρατηγική σε ένα site και αφού εξοικειωθείτε να την εφαρμόσετε και στα άλλα. Ο λόγος που επιλέξαμε το neobux είναι επειδή είναι από τα μεγαλύτερα, έχει και ελληνικό περιβάλλον και ελληνικό forum, έχει απλούστερη λειτουργία από τα άλλα sites και είναι αποδεδειγμένα έγκυρο. Ωστόσο μπορείτε, και καλό είναι να γραφτείτε και σε άλλα sites που θα αναφέρουμε για να κερδίζετε χρόνο αφού σε κάποια χρειάζεται να είστε μέλος ένα χρονικό διάστημα πριν να σας επιτρέψει να εκμεταλλευτείτε όλες τις δυνατότητες που σας δίνει. Υπάρχουν πάρα πολλά παρόμοια sites αλλά εδώ θα αναφέρουμε μόνο τα έγκυρα και καλύτερα. Δηλαδή αυτά που αποδεδειγμένα πληρώνουν με το λιγότερο δυνατό χρόνο απασχόλησης.\nΌλα τα sites θα σας πληρώσουν όταν έρθει η ώρα δηλαδή όταν συγκεντρώσετε ένα συγκεριμένο ποσό (που ξεκινάει στο neobux από $2) σε ηλεκτρονικό λογαριασμό Skrill. Μπορείτε εύκολα να ανοίξετε λογαριασμό χωρίς να χρειάζεται να έχετε καμία πιστωτική κάρτα ή τραπεζικό λογαριασμό. Στην συνέχεια μπορείτε με αυτά τα χρήματα να αγοράσετε προϊόντα από το ίντερνετ. Φυσικά αν θέλετε τα χρήματα στο χέρι θα πρέπει να έχετε ένα τραπεζικό λογαριασμό για να σας τα στείλουν ή μπορείτε να τα στείλετε σε κάποιον φίλο σας που έχει αυτή την υπηρεσία και τραπεζικό λογαριασμό. Η ταυτότητα αυτού του ηλεκτρονικού λογαριασμού θα είναι το email σας. Και όταν γραφτείτε σε ένα site θα σας ζητήσει αυτό το στοιχείο για να σας στείλει τα κέρδη σας. Αν δεν έχετε ήδη να ανοίξετε ένα τέτοιο ηλεκτρονικό λογαριασμό αφού είναι δωρεάν.\nΣτο neobux κερδίζετε με 3 διαφορετικούς τρόπους\nΑν να κάνετε κλικ σε διαφημίσεις: Χρήματα και Bonus Pack (Neopoints και 3 ευκαιρίες Adprice και μια δυνατότητα να κερδίσετε χρήματα από μία κλήρωση που γίνεται ανά μία ώρα)\nΑν κάνετε minijobs: Χρήματα\nΑν δείτε video: Neocoins\nΤα χρήματα: θα τα μεταφέρετε στον λογαριασμό σας (PayPal / Payza) ή θα τα χρησιμοποιήσετε στο σύστημα για να αναβαθμιστείτε\nΤα Neocoins: θα τα χρησιμοποιήσετε στο σύστημα για να αγοράσετε υπηρεσίες του ή θα τα μετατρέψετε σε χρήματα για να μεταφέρετε στον λογαριασμό σας\nΤα Neopoints: θα τα χρησιμοποιήσετε στο σύστημα για να αγοράσετε υπηρεσίες του (π.χ. με 30.000 Neopoints μπορείτε να αγοράσετε την golden συνδρομή για ένα χρόνο αξίας $90)\nΤα Adprice: Βλέπετε διαφημίσεις και στο τέλος κάθε μιας μπορεί να κερδίσετε χρήματα ή Neocoins\nΥπάρχουν 3 ειδών διαφημίσεις\nΟι μόνιμες (τουλάχιστον 6) Βγαίνουν όλες μαζί την ώρα επαναφοράς αλλά μπορεί να εμφανιστούν και νέες κατά την διάρκεια του 24ωρου. Οπότε μπορείτε να κάνετε τε συχνά login για να δείτε αν υπάρχουν επιπλέον μόνιμες διαφημίσεις να κάνετε κλικ.\nΟι micro προβολή (τουλάχιστον 3) Βγαίνουν όλες μαζί την ώρα επαναφοράς αλλά μπορεί να εμφανιστούν και νέες κατά την διάρκεια του 24ωρου. Οπότε μπορείτε να κάνετε τε συχνά login για να δείτε αν υπάρχουν επιπλέον micro διαφημίσεις να κάνετε κλικ.\nΟι μόνιμες πορτοκαλί (4) Βγαίνουν κάθε 24 ώρες μια φορά και είναι αυτές που πρέπει να κάνετε οπωσδήποτε κλικ. Είναι αυτές που δίνουν το μεγαλύτερο κέρδος ενώ αν έχετε referrals δεν θα πιστώνεστε τα κέρδη τους αν δεν έχετε κάνει κλικ σε αυτές τις διαφημίσεις. Θα πιστώνεστε το 50% αν έχετε κάνει κλικ στις μισές, κ.λπ. Αφού τις κάνετε κλικ δεν θα είναι διαθέσιμες έως την ώρα επαναφοράς τους (που φαίνετε στο μενού με τις διαθέσιμες διαφημίσεις) όπως και οι άλλες κατηγορίες διαφημίσεων. Αν θέλετε να είστε ενεργός στο παιχνίδι πρέπει να κάνετε κλικ στις πορτοκαλί διαφημίσεις μία φορά κάθε μέρα και αυτό αρκεί να συνεχίσετε να κάνετε όταν αναπτύξετε την στρατηγική που θα αναπτύξουμε.\nΤο όνομα της στρατηγικής είναι ΥΠΟΜΟΝΗ\nΜε τη μέθοδο που θα περιγράψουμε, δεν θα χρειαστεί να επενδύσετε καθόλου χρήματα. Το κλειδί για να κερδίσετε χρήματα στο neobux είναι μέσω των referrals (βοηθών). Οι referrals είναι πραγματικοί άνθρωποι (ΔΕΝ είναι δηλαδή προγράμματα υπολογιστή) και κοστίζουν για να τους νοικιάσετε $0.25 τον μήνα ο ένας. Μερικοί από αυτούς θα είναι ενεργοί και κάποιοι άλλοι όχι. Για να ανακυκλώσετε (δηλαδή να αλλάξετε κάποιον referral αν δεν κάνει αρκετά κλικ οπότε δεν σας αποφέρει έσοδα) με κάποιο άλλο θα πρέπει να πληρώσετε 7 σεντ. Αν δεν ανακυκλώνετε τους ανενεργούς referrals, θα χάνετε χρήματα αφού πληρώνετε για να τους έχετε νοικιασμένους αλλά δεν σας αποφέρουν έσοδα. Μπορείτε να νοικιάσετε referrals απευθείας από neobux.\nΓραφτείτε στο neobux και ξεκινήστε κάνοντας κλικ τις διαφημίσεις σας κάθε μέρα. Στην αρχή θα κερδίζετε $ 0.001 έως $ 0.015 ανά διαφήμιση. Όταν φτάσετε να έχετε κέρδος 75 λεπτά κάνοντας κλικ στις δικές σας διαφημίσεις θα μπορείτε να νοικιάσετε 3 referrals. (ΜΗΝ νοικιάσετε ΑΚΟΜΗ!). Χρειάζονται μερικές ημέρες για να κερδίσετε τα 75 λεπτά. Θα κερδίσετε 40 λεπτά σε 10 ημέρες μόνο από τις διαφημίσεις. Πολύ λίγα αν κάνετε μόνο κλικ. Οπότε μην αγνοείτε τα AdPrise και δοκιμάστε να κάνετε τα διαθέσιμα mini job. Επίσης γραφτείτε σε μερικά ακόμα sites που δίνουν γρηγορότερα κέρδη όπως θα αναφέρουμε παρακάτω. Σε 30 ημέρες με λίγη τύχη θα πρέπει να έχετε κερδίσει στο neobux $2 (αν κάνετε και κάποιο minijob ή κερδίσετε κάτι στο AdPrice). Μπορεί να σας φαίνεται στην αρχή πως το όλο σύστημα πάει πολύ αργά που είναι αλήθεια, (και πολλοί νέοι χρήστες το εγκαταλείπουν για αυτό ακριβώς τον λόγο) αλλά στην πραγματικότητα ελάχιστα λεπτά την ημέρα αρκούν για να χτίσετε τον λογαριασμό και την στρατηγική σας. Μόλις αρχίσετε την ενοικίαση referrals τα πράγματα θα αρχίζουν να αλλάζουν.\nΟι περισσότεροι νέοι χρήστες αφού έχουν καταλάβει πόσο σημαντικό είναι να νοικιάσουν referrals για να αυξήσουν τα κέρδη τους, βιάζονται να το κάνουν και αμέσως όταν φτάσουν να έχουν 60 σεντ στον λογαριασμό τους νοικιάζουν 3 referrals. Μετά όμως συνειδητοποιούν ότι δεν έχουν αρκετά χρήματα για να τους διατηρήσουν και τελικά τους χάνουν (Οι referrals νοικιάζονται με τον μήνα και μπορεί να χρειαστεί να τους ανακυκλώσετε δηλαδή να τους αλλάξετε με άλλους αν δεν σας βγούν αρκετα εργατικοί. Η ανακύκλωση κοστίζει 7 λεπτά.) Προτού νοικιάσετε referrals για να είστε ασφαλείς θα πρέπει να έχετε κερδίσει 3 δολλάρια. Θα σας πάρει λίγο χρόνο για να φτάσετε τα $3 κάνοντας κλικ, αλλά έτσι θα είστε σε θέση να κρατήσετε τις referrals σας και να ανταλλάξετε τις ανενεργούς με δραστήριους. Λογικά θα συγκεντρώσετε τα $ 3 σε λιγότερο από 2 μήνες. Κάντε συχνά login για να δείτε αν υπάρχουν επιπλέον διαφημίσεις για να κάνετε κλικ, mini jobs που μπορείτε να κάνετε και μην αγνοείτε τα AdPrise και τα videos. Εγκαταστήστε το δωρεάν plugin που σας ενημερώνει κάθε φορά που υπάρχει μία νέα διαθέσιμη διαφήμιση. Όταν λοιπόν φτάσετε τα $3 θα έχετε να διαθέσετε από $1 για κάθε referral οπότε θα νοικιάσετε 3 που θα μπορείτε εύκολα να ανακυκλώσετε αν δεν είναι ενεργοί ή και να πληρώσετε για να τους κρατήσετε για ακόμη ένα μήνα.\nΜόλις έχετε $3 στον λογαριασμό σας (σε λιγότερο από 2 μήνες και σε πολύ λιγότερο από 1 μήνα αν κάνετε και minijobs) νοικιάστε 3 referrals και επιλέξτε την αυτόματη πληρωμή τους. Οι referrals κοστίζουν 20 σεντς τον μήνα την πρώτη φορά που τους νοικίαζετε (Η ανανέωσή τους κοστίζει λιγότερο και ανάλογα με τον χρόνο ανανέωσης που θα επιλέξετε). Ενεργοποιώντας την αυτόματη πληρωμή αντί να πληρώνετε εσείς για να τους διατηρήσετε πληρώνουν οι ίδιοι για τον εαυτό τους (εφόσον είναι δραστήριοι). Δηλαδή από το ποσό που κερδίζουν για εσάς αφαιρείτε το ποσό ενοικίασης τους και σας μένει η διαφορά. Έτσι, μπορεί φαίνετε πως κερδίζετε λιγότερα από κάθε referral αλλά θα είναι δικοί σας όσο είναι ενεργοί.\nΗ εξαργύρωση χρημάτων από πολύ νωρίς είναι ένα μεγάλο λάθος που κάνουν πολλοί που χρησιμοποιούν το neobux. Για να διαπιστώσουν αν το neobux είναι πραγματικά ειλικρινές (που είναι), πολλοί άνθρωποι όταν κερδίσουν τα πρώτα τους $2 τα εξαργυρώνουν. Τα δολάρια θα πρέπει να τα κάνετε 3 για να νοικιάσετε referrals! Χρησιμοποιήστε $1 ανά referral. Κρατήστε την ενοικίαση referrals και συνεχίστε αυξάνοντας τις ενοικιάσεις ανά 3 επιπλέον κάθε φορά. (όσο αναπτύσεται η στρατηγική οι referral θα σας βγάζουν όλο και περισσότερα χρήματα) και συνεχίστε μέχρι να έχετε 300 referrals. Αυτό θα πάρει αρκετό χρόνο. Αν βιάζεστε γραφτείτε σε μερικά ακόμα παρόμοια sites που θα σας δώσουν επιπλέον χρήματα για να χρησιμοποιήσετε. Αυτά τα ptc sites έχουν την απλούστερη λειτουργία από τα περισσότερα ptc sites και θα σας δώσουν τα γρηγορότερα αποτελέσματα. Αν βέβαια έχετε όρεξη και χρόνο γραφτείτε σε περισσότερα ptc sites όπως αυτά που θα βρείτε στο τέλος του άρθρου και είναι έγκυρα. Να θυμάστε πως δεν είναι όλα το ίδιο έγκυρα και μερικά μπορεί να είναι και scam (απάτη) οπότε μπορεί να χάσετε τον χρόνο σας και ασχοληθείτε με οποιοδήποτε ptc site βρείτε στο ίντερνετ.\nΌταν φθάσετε τους 300 referrals στο neobux, σταματήστε τις ενοικιάσεις και απλώς διατηρήστε αυτούς που έχετε. Αν κάποιοι είναι ανενεργοί ανακυκλώστε τους με νέους έχοντας πάντα 300 ενεργούς. Συνεχίστε έτσι μέχρι τα χρήματα που κερδίσατε φτάσουν περίπου στα $100 και χρησιμοποιήσετε $90 για να αγοράσετε μια χρυσή αναβάθμιση. Δεν θα σας πάρει πολύ καιρό να βγάλετε τα $100 από τη στιγμή που θα έχετε 300 ενεργούς referrals και με την χρυσή αναβάθμιση τα επόμενα κέρδη σας θα είναι διπλάσια. Η χρυσή αναβάθμιση κοστίζει 90 δολάρια το χρόνο, αλλά όταν την έχετε αντί να παίρνετε μισό σεντ για κάθε διαφήμιση που βλέπει ένας referral σας, θα παίρνετε 1. Δηλαδή τα διπλάσια κέρδη από ότι πριν. Αφότου πάρετε την χρυσή αναβάθμιση οι πορτοκαλί διαφημίσεις που θα υπάρχουν καθημερινά διαθέσιμες και θα πρέπει να κάνετε κλικ γίνονται από 4 που ήταν πρίν, 9.\nΑν έχετε ενοικιάσει 300 referrals και την αναβάθμιση σε χρυσό μέλος και οι referrals σας κάνουν 2 κλικ σε διαφημίσεις την ημέρα τότε θα βγάζετε $225 δολάρια το μήνα. Ο υπολογισμός είναι:\n(300 (χρήστες) Χ 2 (κλικ) Χ 0.01 (κέρδος)) - (300 (χρήστες) Χ 0.0066 (κόστος αρχικής ενοικίασης που μειώνεται με τις ανανεώσεις) = $10 - $2 = $8 = Ημερήσια Κέρδη.Δηλαδή $56 εβδομαδιαία κέρδη και $240 μηνιαία κέρδη.\nΦυσικά αν οι χρήστες σας κάνουν 4 κλικ το ποσό θα είναι το διπλάσιο ($480/μήνα). Βάλαμε στο παράδειγμα 2 κλικ σαν μέσο όρο αφού κάποιοι δεν θα κάνουν κλικ κάθε μέρα.\nΣυνεχίστε την ενοικίαση νέων referrals με τα νέα σας κέρδη που θα έρχονται γρηγορότερα μετά την αναβάθμιση σας σε χρυσό και μην τα εξαργυρώσετε μέχρι να φτάσετε να έχετε 2000 referrals. Όταν φτάσετε σε αυτό το σημείο, θα είστε πλέον σε θέση να κερδίζετε περίπου $50 την ημέρα. Το μόνο που θα πρέπει πλέον να κάνετε είναι να επισκέπτεστε κάθε μέρα το site να κάνετε τα υποχρεωτικά 9 κλικ (στις πορτοκαλί διαφημίσεις) και να ανακυκλώνετε τους referrals που δεν είναι ενεργοί για μεγάλο χρονικό διάστημα. Και αυτό είναι το τέλος της στρατηγικής που θα σας βοηθήσει να κερδίζετε $50 στο neobux χωρίς να έχετε επενδύσει τίποτα από τα δικά σας λεφτά. Τότε θα μπορείτε να κερδίζετε $50 Χ 365 = $18.250 τον χρόνο από ένα μόνο site!\n(Ακόμα και αν δεν καταλάβατε τίποτα θα καταλάβετε αφού γραφτείτε στο neobux και το χρησιμοποιήσετε μερικές μέρες. Με την ίδια λογική λειτουργούν όλα τα ptc sites)\nTips για το neobux\nΠαρακολουθήστε τους referrals σας προσεκτικά. Παρακολουθήστε τον μέσο όρο των referrals σας, πότε έκαναν τελευταία φορά login και κρατήστε όλους τους referrals που έχουν μέσο όρο πάνω από 1. Η επιθετική ανακύκλωση των referrals είναι πολύ σημαντική. Διαβάστε τα posts στο forum και αν δεν ξέρετε καλά αγγλικά στο ελληνικό τμήμα του. Προσέξτε την ώρα επαναφοράς των διαφημίσεων. Μετά την εγγραφή σας θα πρέπει να κάνετε κλικ πάντα σε ένα από τα 2 διαφορετικά χρονικά τμήματα του 24ωρου που δημιουργήθηκαν. Σχετικές πληροφορίες θα βρείτε στο forum. Όταν υπάρχει ειδοποίηση για νεα διαφήμιση από το AdAlert κάντε το κλικ σύντομα γιατί οι extra διαφημίσεις δεν είναι για πολύ ώρα διαθέσιμες. Βρείτε άμεσους referrals και βοηθήστε τους όσο μπορείτε να έχουν και αυτοί κέρδος για να είναι έτσι και περισσότερο ενεργοί. Να θυμάστε πως οι τιμές είναι πάντα σε δολλάρια Η.Π.Α. ($).\nΧρήσιμα posts στο forum του neobux\nΟδηγίες κέρδους στα ελληνικά\n+10 #8 Guest 25-02-2015 08:16\nΦίλοι μου μην μασάτε. Σκοπός είναι να σε βάλει στη διαδικασία με σκοπό να βάζεις δικά σου χρήματα για να αγοράζεις referals. Το έκανα 8 μήνες συνέχεια και όσα χρήματα μου έδινε τα χαλούσα για να νοικιάζω. Όταν έφτανα ξανά στα λεφτά μου έληγαν κι έπρεπε να τους ξανά νοικιάσω. Δεν περίμενα βέβαια μόνο από τις διαφημίσεις αλλά έκανα και πολλά mini jobs. Όσο για τις video προβολές δεν άνοιγαν ποτέ. Το αποτέλεσμα λοιπόν μετά από 8 μήνες είναι να βγάλω 7,8$ (δηλ. 0,97$ το μήνα) κι αυτό γιατί σταμάτησα να νοικιάζω refferals. Ο καθένας ας βγάλει λοιπόν τα συμπεράσματά του...\n+4 #7 Guest 28-07-2014 14:36\nΕσυ σοβαρα το εχεις κανει κ βγαζεις τοσα λεφτα τη μερα??\n0 #6 Guest 02-04-2014 15:34\nopote paei apo tis 7 to prwi mexri tis 5:21(prwi) i apo tis 5:21(prwi) mexri tis 7 (prwi)?\nΥπάρχουν αυτά τα 2 slots. Εσύ επιλέγεις ένα από τα δύο. Από τις 5:21 έως τις 7:00 που έχει διάρκεια 1 ώρα και 39 λεπτά και από τις 7:00 έως τις 5:21 που έχει διάρκεια 22 ώρες και 21 λεπτά. Όχι και στα δύο αλλά μόνο σε ένα από αυτά τα δύο πρέπει να κάνεις κλικ τις πορτοκαλί διαφημήσεις.\nΑν είσαι σε slot που δεν σε βολέυει θα κάνεις 2 κλικ σήμερα σε αυτό και 2 στο επόμενο και την επόμενη μέρα και τα 4 στο επόμενο. Στην συνέχεια κάθε μέρα και τα 4 στο επόμενο.\n0 #5 Guest 02-04-2014 14:13\n0 #4 Guest 02-04-2014 06:02\nkalipsera nas rwtisw gt exw mperdeutei ligo me tin ora ..emena m leei ora epanaforas 5:21(sto site)…to roloi mou deixnei 5:07 (apogeuma) k i ora server leei 10:06..se poia diastima tha kanw click tis portokali ? (episis apo to proi mexri tis 5:30 dn m exei diathesimes diafimiseis n kanw click..para meta tis 5:21)\nΔιάβασε το δεύτερο post εδώ:\n0 #3 Guest 01-04-2014 16:36\n0 #2 Guest 10-12-2013 14:55\nΑν τα χρήματα μένουν στο paypal και είναι εώς 1800 euros / χρόνο μπορείς να τα χρησομοποιείς από εκεί και να αγοράζεις μέσω paypal. Αν τα χρήματα τα ζητήσεις και μπούν στον τραπεζικό σου λογαριασμό τότε μπορεί η εφορία να σε ρωτήσει που τα βρήκες. Αν επίσης τα χρήματα στο paypal γίνουν πάνω από 1800 euros τότε το paypal θα σου ζητήσει περισσότερα προσωπικά στοιχεία βάση Ευρωπαϊκού νόμου. Με την Ελληνική εφορεία τι γίνεται στις περιπτώσεις που θα ζητήσεις τα χρήματα να μπούν σε τράπεζα ή γίνουν πάνω από 1800 euros / χρόνο θα πρέπει να ρωτήσεις κάποιον λογιστή.\n0 #1 Guest 23-11-2013 22:07\nκαι με την εφορια τι γινεται?


Σταμάτησαν οι εργασίες στην Παιδική Χαρά Αμυγδαλεώνα λόγω του ότι δεν πληρώθηκε ο εργολάβος – Καβάλα\nΣταμάτησαν οι εργασίες στην Παιδική Χαρά Αμυγδαλεώνα λόγω του ότι δεν πληρώθηκε ο εργολάβος\n10 Ιουνίου, 2019 admin\t0 Σχόλια\nΣταμάτησαν οι εργασίες στην Παιδική Χαρά Αμυγδαλεώνα λόγω του ότι δεν πληρώθηκε ο εργολάβος. Ο πρόεδρος του Δημοτικού Διαμερίσματος Αμυγδαλεώνα κ. Πουρσαϊτίδης δήλωσε ότι ο ίδιος ο εργολάβος τον ενημέρωσε για αυτή την εξέλιξη.\nΣύμφωνα με τον ίδιο «Η κατασκευή της παιδικής χαράς είχε ξεκινήσει πριν από ένα 2μηνο περίπου απλά στην πορεία είχαμε συναντήσει ένα πρόβλημα με τα πλατάνια! Τα πλατάνια τελικά θυσιάσθηκαν αλλά αυτό που διαπιστώσαμε είναι ότι η παιδική χαρά τελικά σταμάτησε. Και όχι μόνο αυτό, αλλά δεν πάρθηκαν μέτρα προφύλαξης και εκεί τελικά υπάρχει κίνδυνος για τα παιδιά.\nΤα παιδιά συνεχίζουν να πηγαίνουν εκεί, υπάρχει μεγάλος κίνδυνος με τα εκτεθειμένα σίδερα και τα τσιμέντα, και προσπάθησα να μάθω τι ακριβώς γίνεται εκεί με την παιδική χαρά τελικά.\nΌμως αυτό που πληροφορήθηκα είναι ότι σταμάτησε ο εργολάβος διότι δεν έχει πληρωθεί!!\nΑυτό δεν ξέρω πως έγινε, είναι αλλουνού δουλειά απλά εμένα με ενδιαφέρει να παρθούν μέτρα, να μπουν κορδέλες ή να τελειώσει επιτέλους η παιδική χαρά.\nΕνημέρωση από το Δήμο δεν έχω, και οι πληροφορίες που έχω είναι μόνο από τον ίδιο τον εργολάβο».\nΟ ίδιος αναφέρθηκε και στην κακοκαιρία της περασμένης Πέμπτης. «Οι χωματόδρομοι έχουν πάντα πρόβλημα σε αυτές τις περιπτώσεις, έχουμε και θέματα με τη ΔΕΥΑΚ. Αυτό που πρέπει να δούμε είναι τι θα γίνει με τη ΔΕΥΑΚ και το νερό μια και δεν μπορούμε να ζήσουμε και πάλι τα ίδια προβλήματα.\nΔεν μπορούμε να έχουμε θέμα κάθε χρόνο. Νερό υπάρχει αλλά δεν φτάνει. Και όλα αυτά γιατί υπάρχει μια δεξαμενή και για την άρδευση και την ύδρευση. Με το ίδιο νερό ποτίζουμε, με το ίδιο πίνουμε. Ο Αμυγδαλεώνας έχει πλέον πολύ κόσμο και θέλει τις υποδομές του. Το αποτέλεσμα είναι κάποιοι που ήρθαν να πουλούν και να φεύγουν άλλοι πάλι θέλουν να έρθουν αλλά δεν έρχονται… Πρέπει να βρεθεί λύση γιατί ο Αμυγδαλεώνας θέλει να αναπτυχθεί και δεν τον αφήνουν. Ακόμη για προγραμματισμό στη ΔΕΥΑΚ ακούω σε ότι αφορά το έργο αυτό αλλά τίποτε δεν βλέπω»….\n← Πρόγραμμα φύλαξης παιδιών στους Παιδικούς Σταθμούς Καβάλας θα εφαρμοστεί και φέτος το καλοκαίρι\nΗ Ομάδα Μπάσκετ με Αμαξίδιο του ΑΟΚ το Σάββατο σε μπαράζ →


Μύθοι και αλήθειες για τα αντιπλημμυρικά στον ποταμό Εδεσσαίο - Almopia24\nHome / ΠΕΡΙΦΕΡΕΙΑ / Μύθοι και αλήθειες για τα αντιπλημμυρικά στον ποταμό Εδεσσαίο\nΜύθοι και αλήθειες για τα αντιπλημμυρικά στον ποταμό Εδεσσαίο\n2/11/2020 11:34:00 π.μ. ΠΕΡΙΦΕΡΕΙΑ\nΔελτίο τύπου ΠΕ Πέλλας και τον Αντιπεριφερειάρχη Ιορδάνη Τζαμτζή\nΗ προστασία και η ανάδειξη του ποταμού Εδεσσαίου αποτελεί χρέος και στρατηγική επιλογή για μας. Οι περιβαλλοντικές, οικονομικές και κοινωνικές επιπτώσεις του στην πόλη και την ευρύτερη περιοχή είναι προφανείς.\nΕπιπλέον όμως ο ποταμός Εδεσσαίος είναι η ψυχή της πόλης. Χρόνια και χρόνια συνομιλεί με τους κατοίκους άλλοτε θυμωμένος και άλλοτε γαλήνιος, μα πάντοτε βιαστικός. Και ας έχει απολέσει την ιδιότητα της φυσικής κοίτης από τα τέλη της δεκαετίας του 1950. Από τότε η κοίτη του Εδεσσαίου αποτελεί τεχνικό-αντιπλημμυρικό-αρδευτικό και υδροηλεκτρικό έργο στο οποίο ουδέποτε έγιναν εργασίες συντήρησης. Εξαίρεση αποτελούν μερικές πρόσφατες εμβαλωματικές παρεμβάσεις στην οδό Τσιμισκή όταν υποχώρησε το οδόστρωμα και το πλακόστρωτο, λόγω έλλειψης συντήρησης και φαινομένων καθίζησης. Μετά την υπογραφή της σχετικής Σύμβασης τον Ιανουάριο του 2019 ακολούθησε στασιμότητα στην υλοποίηση του έργου συντήρησης της κοίτης του ποταμού Εδεσσαίου και Αντιπλημμυρικής Προστασίας Έδεσσας, λόγω καθυστέρησης εύρεσης λύσης με τη ΔΕΗ, στο θέμα της εκτροπής των υδάτων.\nΜε την έναρξη των εργασιών στις αρχές Φεβρουαρίου, αντιμετωπίσαμε την μικροκομματική μιζέρια γνωστών κύκλων, κυρίως προερχόμενων από το ΣΥΡΙΖΑ.\nΕθισμένοι στην κυβερνητική απραξία του κόμματός τους συκοφαντούν ένα έργο πνοής επικαλούμενοι ακόμη και υπερβολές οικολογικού τύπου όπως ότι θα κοπούν τα δέντρα πέριξ του ποταμού. Στην πραγματικότητα τα δέντρα που υπάρχουν δεξιά και αριστερά της κοίτης στα παρτέρια δεν αποτελούν ενδημικά είδη τα περισσότερα. Φυτεύτηκαν και συνεχίζουν να φυτεύονται με ευθύνη του δήμου Έδεσσας για καλλωπιστικούς λόγους. Η ανάπτυξη των δένδρων αυτών (ριζικό σύστημα και κορμοί) είναι υπαίτια σε μεγάλο βαθμό για την κακή κατάσταση της επένδυσης της κοίτης του Εδεσσαίου (ρηγματώσεις τοιχίων αντιστήριξης, καθιζήσεις και απώθηση συρματοκιβωτίων). Όσα δέντρα κοπούν και απομακρυνθούν προκειμένου να εκτελεστεί το έργο, θα αντικατασταθούν με φύτευση νέων, όπως έγινε κατά το παρελθόν, όταν φυτεύτηκε όλη η παραποτάμια περιοχή, οπότε δεν υφίσταται θέμα «πρασίνου». Οι αιτιάσεις περί διατάραξης της υδρόβιας πανίδας κατά τη διάρκεια του έργου είναι παντελώς ανεδαφικές. Η αλήθεια είναι ότι η ιχθυοπανίδα ή η υδρόβια πανίδα στην κοίτη του Εδεσσαίου σήμερα είναι εξαιρετικά περιορισμένη λόγω των ακραίων μεταβολών στην παροχή και ορμή των υδάτων. Η ιχθυοπανίδα και η υδρόβια πανίδα σε σύντομο χρονικό διάστημα θα αποκατασταθούν στην σημερινή της περιορισμένη μορφή καθώς θα αποτεθούν στην κοίτη φερτά υλικά και θα αποτελέσουν την υπόβαση ανάπτυξης υδροβίων φυτών.\nΗ σκοπιμότητα του έργου έχει να κάνει με τη συντήρηση των υφισταμένων έργων προκειμένου αφενός μεν να αντιμετωπιστούν τα φαινόμενα έντονων καθιζήσεων που παρατηρούνται την τελευταία δεκαετία εκατέρωθεν της κοίτης, αφετέρου δε να αποφευχθούν οι διαβρώσεις των θεμελίων των παρόχθιων οικοδομών από τη εισροή υπόγειων υδάτων.\nΕπιπλέον το έργο της κοίτης του Εδεσσαίου θα προστατεύσει το έργο των ποταμοβραχιόνων που εκτελέστηκε από τον Δήμο Έδεσσας.\nΜύθοι και αλήθειες για τα αντιπλημμυρικά στον ποταμό Εδεσσαίο Reviewed by . on 2/11/2020 11:34:00 π.μ. Rating: 5


Νίκη της Ελλάδας στις Βρυξέλλες για την ΑΟΖ… | ΑΝΑΔΡΑΣΗ\nστις Πέμπτη, 10 Οκτωβρίου 2013 – 9:43 μ.μ.\nΘετικές υπήρξαν οι ειδήσεις για την Ελλάδα από τις Βρυξέλλες. Πιο συγκεκριμένα, υιοθετώντας πλήρως τις ελληνικές θέσεις για θέματα αλιείας στη Μεσόγειο, η ΕΕ ανοίγει θέμα και για τις ΑΟΖ, τις οποίες βαπτίζει… “κοινό θέμα” για την Ευρώπη, ενισχύοντας την ελληνική διαπραγματευτική πλευρά στο πρόβλημα που υπάρχει με την Τουρκία.\nΠρόκειται για δικαίωση των θέσεων που πριν από ένα μήνα εξέφρασε ο Αντώνης Σαμαράς περί «ευρωπαϊκών ΑΟΖ», αλλά και της Ελληνίδας Επιτρόπου Μαρίας Δαμανάκη, που είχε εργαστεί γι’ αυτό το θέμα. Τι ακριβώς όμως προβλέπει η ευρωπαϊκή αυτή απόφαση; Ειδικότερα, τονίζεται πως ο ανταγωνισμός για μειωμένα επίπεδα αποθεμάτων θαλάσσιων πόρων ενδέχεται να αποτελέσει πηγή τριβής με τρίτες χώρες.\nPrevious: Λίστα Λαγκάρντ: Ο χρόνος (για το ΣΔΟΕ) έχει τελειώσει…\nNext: Δημιούργησα το AIDS για να ξεκληρίσω εσκεμμένα την ανθρωπότητα !


ΝΒΑ Playoffs: Το ταξίδι ξεκινά – Stoiximan Blog\nhoopefellas / ΝΒΑ Playoffs: Το ταξίδι ξεκινά\nΝΒΑ Playoffs: Το ταξίδι ξεκινά\nΜετά από ένα μίνι-θρίλερ στα τελευταία μέτρα του μαραθωνίου της κανονικής περιόδου, οι 16 μονομάχοι μπαίνουν στο καράβι που θα τους ταξιδέψει στις θάλασσες της post season. Κυρίες και κύριοι, καλώς ήλθατε στο μακρινό ταξίδι των playoffs του ΝΒΑ…\nΤο ταξίδι ξεκινάει λοιπόν και όλοι εμείς μπαίνουμε στη περίοδο εκείνη όπου ο ύπνος γίνεται κάτι δευτερεύον στη ζωή μας μιας και η “μαγεία” των playoffs του ΝΒΑ είναι αρκετή για να μας ωθήσει στη σωματική υπέρβαση που (λόγω διαφοράς ώρας) απαιτείται για τη ζωντανή παρακολούθηση των αναμετρήσεων. Ο πρώτος γύρος ξεκινάει αύριο. Και εάν στη Δύση οι πρωταθλητές Γουόριορς παραμένουν ξεκάθαρο φαβορί, στην Ανατολή του Γιάννη Αντετοκούνμπο ο ανταγωνισμός είναι τεράστιος.\nΠάμε να δούμε μαζί τα δεδομένα στα οχτώ ζευγάρια…\nΣτη κανονική περίοδο: 3-1 οι Warriors\nΟι πρωταθλητές σαλπάρουν για τον τρίτο συνεχόμενο τίτλο τους θέλοντας να γράψουν τη δική τους ξεχωριστή ιστορία πριν το κρίσιμο καλοκαίρι που ίσως φέρει αλλοιώσεις στον σκληρό τους πυρήνα. Οι Warriors μοιάζουν έτοιμοι και η άμυνα τους (το κλειδί των τίτλων τους) ακονίζει τα μαχαίρια της. Η βασική τους πεντάδα ήταν η καλύτερη αμυντική πεντάδα στη λίγκα μετά το All star-game γράφοντας το εξαιρετικό 95.1 ανά 100 κατοχές. Ο Ντοκ Ρίβερς ξέρει ότι έχει πολύ δύσκολη δουλειά. Θα βασιστεί στην ενέργεια και την ένταση που φέρνουν στο παρκέ οι Χάρελ-Μπέβερλι και στη παραγωγική ικανότητα των Γκαλινάρι-Ουίλιαμς. Σημαντικός και ο Landry Shamet που σουτάρει εξαιρετικά στο δεύτερο μισό της σεζόν. Στα χρόνια του Κερ οι “Πολεμιστές” μετρούν 16/18 νίκες στα ματς πρώτου γύρου…\nΣτη κανονική περίοδο: 2-2\nΑμφίρροπη μάχη. Οι Νάγκετς έκλεψαν τη παράσταση στη κανονική περίοδο παρουσιάζοντας ένα εξαιρετικό σύνολο το οποίο οικοδόμησε τη παραγωγική του διαδικασία επάνω στις συνεργασίες. Ο Nikola Jokic έκανε μια τρομερή σεζόν μετρώντας 20.0 πόντους, 10.8 ριμπάουντ, 7.2 τελικές πάσες και 1.4 κλεψίματα. Οι Σπερς υπερέχουν σημαντικά σε εμπειρία. Ο Πόποβιτς ξέρει τα μονοπάτια των playoffs καλύτερα από τον καθένα και θα προσπαθήσει να πάρει από το ξεκίνημα το πλεονέκτημα με ένα break το οποίο (μιλάμε για δύο ομάδες καθαρά “έδρας”) ίσως αποβεί καθοριστικό. Το Ντένβερ (είναι καλύτερο στα μετόπισθεν από τους Σπερς) υπερέχει σε κορμιά στο ζωγραφιστό και θα προσπαθήσει να πληγώσει τον αντίπαλο με την ικανότητα του στο επιθετικό ριμπάουντ. Έχει μεγάλο ενδιαφέρον να δούμε το πόσο αποτελεσματική θα φανεί η προσπάθεια του “Ποπ” να τραβήξει τον αντίπαλο στο δικό του, γήπεδο του small-ball. Ρίξτε μια ματιά στον ζεστό Bryn Forbes ο οποίος μετράει στα τελευταία 10 ματς 14.0 πόντους σουτάροντας με 53.8% από το τρίποντο.\nΣτην κανονική περίοδο: 0-4\nO τραυματισμός του Nurkic αλλάζει τις ισορροπίες στη σειρά καθώς o Tέρι Στοτς δεν θα έχει στη διάθεση του τον καλύτερο ριμπάουντερ και μπλοκέρ της ομάδας (10.4 ριμπάουντ και 1.4 τάπες) ο οποίος παράλληλα αποτελούσε ένα πολύ σημαντικό επιθετικό όπλο σε επίπεδο σκορ (15.6 πόντοι) και δημιουργίας (3.2 τελικές). Το Πόρτλαντ είναι η καλύτερη ομάδα στο ριμπάουντ στη λίγκα όμως, παρά τη παρουσία του Καντέρ, δεν θα είναι εύκολο να κρατήσει μακριά από το καλάθι τον Άνταμς. Το δίδυμο Τζόρτζ-Ουέστμπρουκ κοιτάζει κατευθείαν στους τελικούς της περιφέρειας γνωρίζοντας όμως ότι ο δρόμος μέχρι εκεί δεν θα είναι εύκολο. Ο Λίλαρντ είναι τρομερά ανταγωνιστικός και η επίθεση του Πόρτλαντ (Νο3 στο ΝΒΑ με 113,6 πόντους ανά 100 κατοχές) ένα πολύ δυνατό τεστ για την εξαιρετική άμυνα της Θάντερ. Και οι δύο αντίπαλοι βίωσαν το σοκ του αποκλεισμού στον πρώτο γύρο πέρυσι. Το 0-4 της κανονικής περιόδου και ο τραυματισμός του Nurkic κάνουν την Οκλαχόμα να μοιάζει με φαβορί απέναντι στην ομάδα που έχει το πλεονέκτημα έδρας.\nΣίγουρα μιλάμε για το πιο “ιντριγκαδόρικο” σε μπασκετικούς όρους ματσάρισμα του πρώτου γύρου στη Δυτική περιφέρεια. Οι Ρόκετς έχασαν στο νήμα της regular season τη δεύτερη θέση πέφτοντας επάνω στους Τζαζ και αυτά δεν είναι σίγουρα καλά νέα για καμία από τις δύο ομάδες. Επίθεση εναντίον άμυνας λοιπόν. Η Τζαζ του Σνάιντερ είναι μια πραγματική αμυντική μηχανή. Έκανε εξαιρετική δουλειά στις 3 από τις 4 φετινές αναμετρήσεις με το Χιούστον δείχνοντας έτοιμη να αμυνθεί στο τρίποντο και χαμηλώνοντας τους δείκτες αποτελεσματικότητας της δημιουργίας του Χάρντεν. Βασικό μέλημα για τη Γιούτα το να κρατήσει χαμηλά τον αριθμό λαθών της. Το Χιούστον θα πρέπει να διαχειρισθεί τα όσα κουβαλάει στο πίσω μέρος του μυαλού του. Η περυσινή σειρά με τους Ουόριορς έχει “γράψει” στη σκέψη του οργανισμού όμως θα είναι μεγάλο λάθος να μπει στα playoffs κυνηγώντας τον “ανεμόμυλο” της δεύτερης ευκαιρίας. Ο Χάρντεν είναι σε καλή κατάσταση και ο Πολ (εκπληκτικά playoffs πέρυσι) θα είναι βαρόμετρο. Σημαντικός παράγοντας η σωματική κατάσταση του Derrick Favors (έχει πρόβλημα στη μέση) o οποίος δίνει άλλο ειδικό βάρος στη ρακέτα της Γιούτα. Οι Ρόκετς είναι φαβορί αλλά θα πρέπει να δουλέψουν πολύ στη σειρά για να καταβάλλουν τους “Μορμόνους” του Σνάιντερ.\nΟι Μπακς του Γιάννη Αντετοκούνμπο ξεκινούν το ταξίδι τους στα φετινά playoffs του ΝΒΑ από το Νο1 της λίγκας και αυτό αυτομάτως δημιουργεί ένα είδος πίεσης στις πλάτες μιας ομάδας η οποία δεν έχει κερδίσει σειρά εδώ και 17 χρόνια. Το προηγούμενο των Χοκς του κόουτς Μπουντενχόλζερ ίσως να δημιουργεί συνειρμούς όμως στην αφετηρία της post season οι Πίστονς θα περάσουν δύσκολες στιγμές. Το Ντιτρόιτ του χαμηλού τέμπο διαθέτει μια πολύ δυνατή, ποιοτική γραμμή ψηλών με τους Griffin και Drummond και αμύνεται καλά στο τρίποντο (ο πυλώνας του παιχνιδιού των Μπακς σε επίπεδο εκτελέσεων) όμως η άμυνα των “Ελαφιών” είναι πολύ καλή για μια μέτρια επιθετικά ομάδα όπως οι Πίστονς. Tρέφω σημαντική εκτίμηση στον Dwane Casey (κόουτς του Ντιτρόιτ) και τις δυνατότητες του όμως το Μιλγουόκι και ειδικά ο Γιάννης είναι ένα μάλλον κακό ματσάρισμα για τους Πίστονς.\nOι φετινοί Ράπτορς έχουν την πιο ισορροπημένη ομάδα των τελευταίων χρόνων και μπαίνουν στα φετινά playoffs με σκοπό να ξορκίσουν το φάντασμα των συνεχόμενων αποτυχιών που κουβαλάει ο οργανισμός σε αυτή τη περίοδο της σεζόν. Το Τορόντο έχει πλέον ό,τι χρειάζεται για να βγει όρθιο από την Ανατολική περιφέρεια. Έναν πραγματικό σούπερ σταρ (Λέοναρντ), ένα πολύ καλό supporting cast με “χιλιόμετρα” στη post season, ένα εξαιρετικό σύνολο εξίσου αποτελεσματικό σε άμυνα και επίθεση (πέμπτο στη λίγκα και στις δύο κατηγορίες). Η παρουσία του Μαρκ Γκασόλ γέννησε μεγαλύτερη κίνηση και περισσότερες συνεργασίες στην επίθεση του Nurse ενός ο Ντάνι Γκριν είναι “ζεστός”. Το Ορλάντο έκανε μεγάλη υπέρβαση παίζοντας ελίτ άμυνα τους τελευταίους μήνες όταν και κατάφερε με τρομερό ντεμαράζ να ανοίξει τη πόρτα της οχτάδας. To νεανικό σύνολο του Στιβ Κλίφορντ με μπροστάρη τον Nikola Vucevic έχει αποδείξει ότι δεν έχει συμπλέγματα κατωτερότητας σε οποιοδήποτε περιβάλλον και εάν βρεθεί και αυτό αποτελεί το μεγαλύτερο του όπλο στη σειρά. Οι Ράπτορς είναι καλύτεροι ενώ η διαφορά εμπειρίας των παιχτών των δύο ομάδων από τέτοια ματς είναι τεράστια. To Oρλάντο μάτσαρε πάντως εξαιρετικά μαζί τους στα 4 ματς της κανονικής περιόδου.\nΟι Sixers γέμισαν το οπλοστάσιο τους με αρκετό ταλέντο ώστε να πλέον να δικαιούνται να κοιτούν προς τη κορυφή. Το ΝΒΑ άλλωστε είναι η λίγκα του “παίχτη” και ειδικά στα playoffs οι stars μετρούν περισσότερο από όλα. Και η Φιλαδέλφια έχει μερικούς τέτοιους. Η παρουσία του Embiid (είχε κάποια προβλήματα στο γόνατο και η ετοιμότητα του είναι σημαντικός παράγοντας στην εξέλιξη της σειράς) στο ζωγραφιστό από μόνη της μπορεί να κάνει τη διαφορά ειδικά εάν οι σουτέρ του κόουτς Μπράουν (Ρέντικ-Χάρις και σε δεύτερο πλάνο ο Μπάτλερ) είναι ζεστοί αποσυμπιέζοντας τον Καμερουνέζο από τη πίεση της άμυνας. Εκτιμώ πολύ τον κόουτς των Νετς, Κένι Άτκινσον. Θεωρώ ότι σε επίπεδο τακτικής μπορεί να βάλει δύσκολα στον Μπρετ Μπράουν. Οι Νετς είναι ένα συμπαγές σύνολο το οποίο έκανε αξιοθαύμαστη πορεία φέτος. Στις μάχες της κανονικής περιόδου οι γκαρντ του κατέστρεψαν την άμυνα της Phily με τα συνεχή ρήγματα. Στα τελευταία δέκα ματς ο D’Angelo Russell είχε 26.7 πόντους, 5.4 ριμπάουντ και 8.1 τελικές πάσες σουτάροντας με 38.8% από το τρίποντο. Οι Νετς είναι σκληροτράχηλο σύνολο και η Φιλαδέλφια θα πρέπει να προσπαθήσει πολύ για να κάμψει την αντίσταση τους. Πλεονέκτημα οι Σίξερς, ανοιχτό όμως ζευγάρι.\nΣτην κανονική περίοδο: 3-1 oι Σέλτικς\nΕίναι μεγάλη ατυχία που δεν μπορέσαμε να δούμε τι θα μπορούσε να κάνει αυτή η ομάδα της Ιντιάνα με τον Βίκτορ Ολαντίπο στο παρκέ. Ο τραυματισμός του σταρ των Πέισερς στα τέλη Γενάρη άλλαξε τη μοίρα αυτής της ομάδας η οποία κατάφερε πέρυσι να φτάσει όριο τους Καβς του Λεμπρόν. O Nέιτ Μακμίλαν έχει οικοδομήσει στην Ιντιάνα μια από τις καλύτερες άμυνες της λίγκας και μια πραγματική ομάδα με όλη τη σημασία της λέξεως. Η Ιντιάνα διακρίνεται ιδιαίτερα για τη μαχητικότητα της σε διεκδικήσεις και μάχες θέσεων ενώ βασίζει την επίθεση της στις συνεργασίες, ειδικά τώρα που λείπει ο Ολαντίπο. Χωρίς αυτόν πάντως δυσκολεύτηκε σημαντικά απέναντι σε ομάδες πρώτης ταχύτητας. Και οι Σέλτικς είναι τέτοια. Η επίθεση του Στίβενς είχε τον τρόπο της στη κανονική περίοδο βρίσκοντας δρόμους για το καλάθι απέναντι στην άμυνα του Μακμίλαν. Πρέπει όμως να διαχειριστεί την απουσία του Μάρκους Σμαρτ και τον αντίκτυπο αυτής στην εύθραυστη χημείο των φετινών Σέλτικς. Ο Σμαρτ φέρνει πράγματα στο παιχνίδι που δεν υπάρχουν στο αγωνιστικό πακέτο άλλου “Κέλτη” όπως οι τόνοι ενέργειας, η ΠΟΛΎ αποτελεσματική άμυνα σε κάθε σημείο του παρκέ και τα σπάνια ψυχικά αποθέματα παράγοντας φάσεις που αλλάζουν την ατμόσφαιρα στο γήπεδο. Η άνοδος του Γκόρντον Χέιγουορντ στα τελευταία ματς (“νιώθω ότι η αθλητικότητα μου επιστρέφει σταδιακά”) είναι το καλύτερο νέο για τον Στίβενς. Οι Σέλτικς είναι καλύτερη ομάδα όμως η Ιντιάνα είναι ικανή να τους δώσει ουκ ολίγα κλειστά ματς στη σειρά.\nTags: hoopfellas, NBA, NBA Playoffs, Playoffs


Κρυφός αστυνομικός σε συμμορίες ναρκωτικών αποκαλύπτει: Χάσαμε τον πόλεμο\nΕπί 14 χρόνια ζούσε και παρίστανε τον ναρκομανή. Όμως ο σκοπός του ήταν να ανακαλύψει, να μάθει τα μυστικά, και εν τέλει να διαλύσει αυτόν τον σκοτεινό κόσμο. Δεκατέσσερα χρόνια μετά, όμως, ο αστυνομικός Νιλ Γουντς, λέει ένα πράγμα και μόνο: Χάσαμε τον πόλεμο κατά των ναρκωτικών.\nΟ ίδιος μιλώντας στον βρετανικό Independent αποκαλύπτει ότι η ζωή του από το 1993 ήταν εξελίχθηκε σαν ταινία του κινηματογράφου.\nΌντας ένας από τους πρώτους του είδους του, βοήθησε να σχεδιαστεί και να εφαρμοστεί η στρατηγική και η εκπαίδευση για να μπορεί η αστυνομία να διεισδύει στα διαβόητα και βίαια κυκλώματα ναρκωτικών της Βρετανίας. Όμως με τον καιρό διαπίστωσε πως η δουλειά του έκανε την κατάσταση απλά χειρότερα. Οι εγκληματίες γίνονταν όλο και πιο βίαιοι όσο διαπίστωναν και κατανοούσαν τους τρόπους με τους οποίους δρούσε η αστυνομία. Τα ναρκωτικά γίνονταν πιο σκληρά και περισσότερο διαθέσιμα, ενώ παράλληλα οι θάνατοι που σχετίζονταν με αυτά πολλαπλασιάζονταν.\nΗ ζωή του, πέρασε από πολλές φάσεις. Η πρώτη του επιχείρηση ήταν εύκολη. Είχε τοποθετηθεί σε μια περιοχή όπου οι διακινητές θα μπορούσαν να χαρακτηριστούν «ερασιτέχνες». Δεν περίμεναν στρατηγική αντιμετώπιση από τις Αρχές. Ακόμη και εάν ο ίδιος ήταν φοβισμένος στην αρχή, στο τέλος πετύχαινε το σκοπό του. Αυτό όμως δεν σήμαινε πως οι διακινητές δεν μάθαιναν από τα λάθη τους. Η εκμάθηση αυτή τον έφερε πρόσωπο με πρόσωπο με ένα σπαθί μέσα στη νύχτα. «Ο διακινητής από τον οποίο αγόραζα ηρωίνη με απείλησε με ένα σπαθί λέγοντας ότι είμαι μπάτσος», είπε στην βρετανική εφημερίδα ο Γούντς. «Πάγωσα. Νόμιζα ότι θα με σκότωνε. Δευτερόλεπτα μετά, άκουσα μια γυναικεία φωνή και μια τύπισσα βγήκε από τον κήπο και εμφανίστηκε λέγοντας του γελώντας: ‘προς στιγμή νόμισα ότι θα σου έλεγε ότι είναι μπάτσος’. Εκεί κατάλαβα ότι με ‘έκοβε’ εκείνος. Ή απλά ήθελε να δοκιμάσει το καινούριο του σπαθί…».\nΌσο οι διακινητές γίνονταν πιο βίαιοι απένταντι στις δράσεις της Αστυνομίας, άρχισαν να στοχεύουν τις κοινότητες μέσα στις οποίες ζούσαν και κινούνταν οι κρυφοί αστυνομικοί. Δεν στόχευαν μόνο σε εκείνους όμως. Ήθελαν να τρομοκρατήσουν και τους πληροφοριοδότες τους.\nΤο μυστικό του ήταν πάντα στην παραπλάνηση. Έτσι θεωρούσε ότ μπορεί να ξεφύγει κανείς αποτελεσματικά από τον κίνδυνο. «Εάν κοιτάς τους λύκους στα μάτια με θράσσος, θα αιφνιδιαστούν και θα έχεις όσο χρόνο χρειάζεσαι για να ξεφύγεις. Εάν αρχίσεις να τρέχεις, τότε θα σε πιάσουν και θα σε φάνε», λέει καθώς θυμάται ένα περιστατικό το 2001 όταν οι διακινητές που του πουλούσαν ηρωίνη βρήκαν επάνω του μια κάμερα. «Ένας από αυτούς είχε υποψίες για μένα. Εγώ έφυγα με αργές κινήσεις και τον άκουγα να φωνάζει ‘είναι μπάτσος ρε’. Ο δικός μου άρχισε να τρέχει κοντά μου. Σκέφτηκα, πως εδώ την πάτησα. Όμως μου είπε, ‘μη του δίνεις σημασία, του είπα ότι είσαι εντάξει’. Και μου έδωσε την πρέζα. Ο άλλος φώναζε ακόμη. Λίγο μετά άκουσα λάστιχα να τσιρίζουν από πίσω μου. Μάλλον ο ‘άλλος’ τον είχε πείσει. Κατάφερα να ξεφύγω και πήγα σε ένα κρυσφύγετο. Εκεί ανέφερα στις ειδικές υπηρεσίες τι είχε συμβεί. Ένας από αυτούς μου είπε, ‘απορώ για δεν δεν σε πυροβόλησαν. Τυχερός θα ήσουν’. Ήμουν, όντως, τυχερός πολλές φορές».\nΜε την οικογένειά του είχε σχέσεις μόνο τα Σαββατοκύριακα. Πλέον, δεν μπορεί να κατοικήσει κοντά σε καμία από τις περιοχές που είχε δουλέψει, καθώς αυτό είναι εξαιρετικά επικίνδυνο. Όλοι γύρω του τον γνώριζαν με ψεύτικο όνομα. Και πάλι όμως είναι σίγουρος: Ό,τι έκανε, έφερε αντίθετο αποτέλεσμα.\nΌταν ξεκίνησε να μπαίνει στον κόσμο των νακρωτικών θεωρούσε ότι οι τοξικομανείς έκαναν το λάθος να πέσουν στα ναρκωτικά και δεν είχαν την θέληση για να ξεκόψουν. Όμως, όπως λέει, περνώντας χρόνο μαζί τους διαπίστωσε πως ήταν μια πράξη αυτοΐασης από κάποιο παιδικό τραύμα. Ακόμη κατάλαβε πως οι άνθρωποι αυτοί δεν ήταν εγκληματίες όπως τους αντιμετώπιζε ο νόμος, αλλά είχαν βρεθεί στα διασταυρούμενα πυρά του κράτους και των εμπόρων.\n«Εγώ (σημ: οι αρχές) φταίω που οι διακινητές γίνονταν βίαιοι», δηλώνει, λέγοντας πως έχει κλείσει στη φυλακή για περισσότερα από χίλια χρόνια εμπόρους ναρκωτικών και το μόνο εμφανές αποτέλεσμα ήταν να μείνει η ηρωίνη δυο ώρες απούλητη στο δρόμο. «Κατόπιν η διακίνηση γίνεται πιο επιθετική και ο λόγος για τον οποίο οι πολιτικές έχουν αποτύχει είναι γιατί δεν μπορούν να επηρρεάσουν την ζήτηση».\nΟ Νιλ Γουντς ίδρυσε την Βρετανία την LEAP (Law Enforcement Against Prohibitions - μτφ.: Δυνάμεις Ασφαλείας Ενάντια στις Απαγορεύσεις), μια κίνηση που ξεκίνησε από τις ΗΠΑ. Μαζί του συντάχθηκαν αρκετά πρώην στελέχη των δυνάμεων ασφαλείας και δικαιοσύνης, όπως και πρώην πράκτορες της ΜΙ5, που είχαν διαπιστώσει τον τρόπο με τον οποίο τα καρτέλ των ναρκωτικών χρηματοδοτούν την τρομοκρατία.\nΗ απάντηση για αυτούς πλέον είναι να δημιουργηθεί νομικό πλαίσιο για τα ναρκωτικά και ώστε να φύγει ο έλεγχός τους από τη μαφία που κερδίζει από αυτά 7 δισεκατομμύρια λίρες το χρόνο. Χωρίς να επιδιώκουν απόλυτη απελευθέρωση των ναρκωτικών, βλέπουν την αποποινικοποίησή τους ως τη μόνη λύση για να αποφευχθούν οι θάνατοι και η εμπλοκή των νέων ανθρώπων με το έγκλημα.\nΕτικέτες ΚΟΙΝΩΝΙΑ, ΚΟΣΜΟΣ, ΝΑΡΚΩΤΙΚΑ


Σε ψάχνουν δρόμοι, παντού Λασίθι - της Ζωής Δικταίου - Κρήτη πόλεις και χωριά\nHome 00012 - ΖΩΗ ΔΙΚΤΑΙΟΥ Σε ψάχνουν δρόμοι, παντού Λασίθι - της Ζωής Δικταίου\nΝα πέφτει χιόνι, σαν παραμύθι\nΟνείρου απόβραδο, ζεις στο Λασίθι\nΤο μέλλον άργησε μα δεν πειράζει\nΟ πρώτος έρωτας εκεί ρεμβάζει\nΈγειρε η θύμηση, πόσο μ’ αρέσει\nΛευκό πουκάμισο έχει φορέσει.\nΣαν άχνη ζάχαρη, πέφτει το χιόνι\nΕδώ, η σκέψη σου θα ξημερώνει\nΡόδο που έζησε μες στο χειμώνα\nΤο φως μετάλαβε σε μια σταγόνα\nΚορώνα – γράμματα το δαχτυλίδι\nΜαζί σου έρχομαι γι’ άλλο ταξίδι.\nΦωτογραφία: Γιάννης Σιγανός\nΕδώ μου δίνεσαι, πέρα απ’ τη λήθη\nΔεν θέλω ενθύμια, μα ούτε και δώρα\nΤην πρώτη νιότη σου, εκείνη φόρα\nΝα βγεις στο δρόμο να με φωνάξεις\nΤο μυστικό μου στ’ άστρα να τάξεις.\nΚρύο αεράκι φέρνει το χιόνι\nΈνα φεγγάρι το νου στοιχειώνει\nΚάλπικες μέρες, βαθιές ρυτίδες\nΌσες αλήθειες, τόσες πατρίδες\nΦτερό του δράκου, μαύρο κατράμι\nΌλα χαλάλι σου κι όλα χαράμι.\nΣαν παραμύθι, το χιόνι πέφτει\nΔες ο καθρέφτης δείχνει τον ψεύτη\nΨηλά γεφύρια κι άπαρτα κάστρα\nΗ μνήμη φταίει η ξελογιάστρα\nΧρόνια παλεύω, μάτια μελάνια\nΚαι δεν μ’ αφήνει η περηφάνια.\nΣε ψάχνουν δρόμοι, παντού Λασίθι\nΤου κόσμου όλα, παλιά, καινούρια\nΛάθη συγχώρεσες κι έχεις μια φούρια\nΝ’ αφήσεις πίσω σου, τα μη, τα πρέπει\nΗ νύχτα η μάγισσα στο επιτρέπει.\n« Αύριο, την κούπα ως τον πάτο\nΚαι ας ’ρθούν τα πάνω κάτω\nΈνα τζάμι που παγώνει\nΜε χωρίζει από το χιόνι\nΚι από εσένα, ναι.\nΚι όταν θα μεθύσω λιώμα\nΡώτησε της γης το χώμα\nΠου το θάβει τόσο κρίμα\nΚρίμα κι άδικο.»\nΚέρκυρα 12 Ιανουαρίου 2017


Καιρός: Τροπικά καιρικά χαρακτηριστικά – Ζέστη και τεράστια αστάθεια!...VIDEO — iHunt\nΑρχική\tiHunt.gr\tΚαιρός: Τροπικά καιρικά χαρακτηριστικά – Ζέστη και τεράστια αστάθεια!…VIDEO\nΚαιρός: Τροπικά καιρικά χαρακτηριστικά – Ζέστη και τεράστια αστάθεια!…VIDEO\nαπό iHunt Team 8 Ιουνίου, 2021\nΓια τροπικά καιρικά χαρακτηριστικά κάνει λόγο ο Σάκης Αρναούτογλου στο δελτίο καιρού της ΕΡΤ3.\nΣε τροχιά έντονης αστάθειας για πολλές μέρες μπαίνουμε από σήμερα, όπως αναφέρει ο Σάκης Αρναούτογλου.\nΠολύ άστατος αναμένεται ο καιρός κατά τη διάρκεια της Τρίτης κυρίως στα κεντρικά και τα βόρεια της χώρας.\nΑπό το πρωί στη βόρεια Ελλάδα τα σύννεφα θα είναι αρκετά πυκνά. Δεν αποκλείεται να βγουν αρκετές μπόρες κυρίως στην ανατολική Μακεδονία και τη Θράκη.\nΤο απόγευμα ο καιρός θα καταστεί πολύ άστατος με μπόρες, ισχυρές καταιγίδες και χαλάζι ενώ πιο τοπικά θα είναι τα φαινόμενα στο πιο νότιο ηπειρωτικό κομμάτι.\nΗ θερμοκρασία, ωστόσο θα μείνει αρκετά ψηλά, με τον γνωστό μετεωρολόγο να χαρακτηρίζει «τροπικά» τα καιρικά φαινόμενα των επόμενων ημερών.\nΚαιρός 8/6: Αναλυτικά η πρόγνωση της ΕΜΥ:\nΣτην υπόλοιπη χώρα προβλέπονται λίγες τοπικές νεφώσεις, οι οποίες τις μεσημβρινές και απογευματινές ώρες στα ηπειρωτικά θα αυξηθούν και θα εκδηλωθούν τοπικοί όμβροι, κυρίως στα ορεινά.\nΚαιρός: Νεφώσεις με βροχές και καταιγίδες, που τις μεσημβρινές και απογευματινές ώρες θα είναι καταά τόπους ισχυρές.\nΚαύσωνας με θερμοκρασίες ως και 44 βαθμούς την επόμενη εβδομάδα\nΚαιρός: Ο υδράργυρος ανεβαίνει… επικίνδυνα!…VIDEO\nΚαιρός: Νέες μπόρες – Ανεβαίνει κι άλλο ο υδράργυρος!….VIDEO\nΤρίκαλα: 38χρονη χήνα διεκδικεί μία θέση στο Γκίνες…VIDEO


Η Πρέμιερ Λιγκ επιστρέφει στη… Vivobet! | Betplayer - Το site για το στοίχημα\n12/08/2018 - 10:50\nVivοbet: Εξελιγμένο interface\nΓουλβς – Τσέλσι με επιστροφή στοιχήματος* στη Vistabet (05/12)\nΚάνε παιχνίδι με προσφορά ημέρας* στην Premier League.\nΜπορντό - Σεντ Ετιέν με πριμ 5%* στην Sportingbet (05/12)\nTo παιχνίδι… ζωντανεύει με πριμ 5%* στη Ligue 1 και επιστροφή* στην Premier League!\nΝαντ - Μαρσέιγ με αμέτρητα ειδικά στοιχήματα στη Bwin (05/12)\nΜετά τον διασυρμό στην Φρανκφούρτη για το Europa League, η Μαρσέιγ έμεινε στο 0-0 κόντρα στη Ρεμς, χάνοντας έδαφος στη μάχη του πρωταθλήματος.\n05/12/2018 - 12:01\nPamestoixima.gr: Ράσφορντ και Ομπαμεγιάνγκ σκοράρουν με μοναδικές αποδόσεις! (05/12)\nΗ Μάντσεστερ Γιουνάιτεντ υποδέχεται την Άρσεναλ σε ένα ντέρμπι με μεγάλο στοιχηματικό ενδιαφέρον.\nΣυναρπαστική προσφορά* ημέρας για τα μέλη της Novibet! (05/12)\nΜάντσεστερ Γιουν. - Άρσεναλ & Μπορντό - Σεντ Ετιέν σήμερα (05/12) στην Goalbet με 0% γκανιότα*\nVivobet: Γουότφορντ - Μάν. Σίτι με 400+ αγορές! (04/12)\n04/12/2018 - 12:40\nΑμιάν - Μονακό με επιστροφή στοιχήματος* στη Vistabet (04/12)\nΚάνε παιχνίδι με προσφορά ημέρας* στη Ligue 1.\nΓουέστ Χαμ - Κάρντιφ με πριμ 5%* στην Sportingbet (04/12)\nTo παιχνίδι… ζωντανεύει με πριμ 5%* στην Premier League και επιστροφή* στη Ligue 1!\nΓουότφορντ - Μάντσεστερ Σίτι με αμέτρητα ειδικά στοιχήματα στη Bwin (04/12)\nΟι «πολίτες» συνάντησαν σχετική αντίσταση από την Μπόρνμουθ το Σάββατο, επικρατώντας με δύο γκολ στο δεύτερο μέρος (3-1).


Την Μ. Δευτέρα θα επισκεφθεί τη Λέσβο η υπέρμαχος της ισλαμοποίησης βασίλισσα της Ιορδανίας\n,Την Μ. Δευτέρα θα επισκεφθεί τη Λέσβο η υπέρμαχος της ισλαμοποίησης βασίλισσα της Ιορδανίας\nHome,ΕΛΛΑΔΑ,Την Μ. Δευτέρα θα επισκεφθεί τη Λέσβο η υπέρμαχος της ισλαμοποίησης βασίλισσα της Ιορδανίας\nΑΕΤΟΣ 12:59 μ.μ. 23 Απρ 2016 0 σχόλια\nΜετά τον Πάπα Φραγκίσκο και η βασίλισσα της Ιορδανίας Ράνια αναμένεται να επισκεφθεί το νησί της Λέσβου, με το γραφείο τύπου της βασιλικής αυλής να ανακοινώνει ότι η επίσκεψη θα πραγματοποιηθεί τη Μ.Δευτέρα.\nΗ βασίλισσα θα επισκεφθεί υπό δρακόντεια μέτρα ασφαλείας τον ανοικτό καταυλισμό προσφύγων στο Καρά Τεπέ της Λέσβου, ενώ άγνωστο παραμένει αν θα την υποδεχθεί ο ίδιος ο πρωθυπουργός ή άλλο μέλος της κυβέρνησης.\nΝα σημειωθεί ότι στο παρελθόν η βασίλισσα Ράνια έχει ταχθεί πολλές φορές με τη ρητορική της υπέρ της ισλαμοποίησης, αλλά και της μερικής επιβολής του νόμου της Σαρίας.


Έχει νέες ιδέες η Apple για το επόμενο HomePod | Techingreek.com\nΤο να στερέψει από ιδέες η Apple είναι κομματάκι δύσκολο και μάλιστα έχει ήδη εμπνευστεί μια εκδοχή ενός μελλοντικού HomerPod που θα βασιζόταν σε ένα σύστημα emoji με την χρήση της Siri και θα μπορούσε να περιλαμβάνει μια σειρά LED λυχνίων για να εμφανίζουν χρήσιμες πληροφορίες, όπως π.χ. την θερμοκρασία καιρού. Σε μια αίτηση για δίπλωμα ευρεσιτεχνίας του 2017 που δημοσιεύθηκε στα τέλη Ιανουαρίου, η Apple έριξε μια δέσμη ολοένα και πιο μακρινών ιδεών στο αίτημά της προς το Γραφείο Διπλωμάτων Ευρεσιτεχνίας και Εμπορικών Σημάτων των ΗΠΑ (USPTO), όπως εντοπίστηκε από το Mac Rumors.\nΤο δίπλωμα ευρεσιτεχνίας δεν ονομάζει το HomePod συγκεκριμένα, αλλά το περιγράφει με ακρίβεια ως μια συσκευή που φέρει υφασμάτινη επένδυση που περιέχει ένα μικρόφωνο και ένα ηχείο, γι ‘αυτό είναι δύσκολο να σκεφτεί κανείς ότι η Apple μιλάει για κάτι άλλο. Το δίπλωμα ευρεσιτεχνίας περιγράφει επίσης την ίδια τεχνολογία που εμφανίζει γραμμές εισερχόμενων μηνυμάτων ηλεκτρονικού ταχυδρομείου και μάλιστα μια εκδοχή της Siri με βάση το emoji.\nΟι λυχνίες LED θα μπορούσαν να απαντήσουν και να αλλάξουν όταν κυματίζεται το χέρι μπροστά, χρησιμοποιώντας υποστήριξη 3D χειρονομίας. Το σύστημα Emoji Siri θα μπορούσε να εμφανίζει διαφορετικές διαθέσεις και εκφράσεις ανάλογα με το πλαίσιο στο οποίο βρίσκεται, όπως προτείνει η Apple. Για παράδειγμα, θα μπορούσε να ακούσει την φωνή σας και να καταλάβει εάν είστε λυπημένος.\nΗ Apple προτείνει ακόμη έναν τρόπο για την Siri να αναλύσει τον τόνο των μηνυμάτων σας και να τα διαβάσει ξανά σε εσάς ενώ παρουσιάζει ένα θλιβερό, χαρούμενο ή θυμωμένο πρόσωπο. Η διάθεση θα εξαρτηθεί από το συνολικό vibe που έστειλε το εισερχόμενο email σας. Η Apple προτείνει επίσης ότι ο αποστολέας ηλεκτρονικού ταχυδρομείου θα μπορούσε να επιλέξει ποιο συναίσθημα ήθελε να υιοθετήσει η Siri.\nΤο HomePod μπορεί επίσης να φέρει κάποια μέρα το Face ID για να καταλάβει ποιος στέκεται κοντά σε αυτό και πόσο μακριά μπορεί να είναι, αφήνοντάς τον να προσαρμόσει τα προφίλ των χρηστών και τα μουσικά αιτήματα.


Ο ΧΑΦΙΕΣ: Κλιμακώνει η Τουρκία\nΚλιμακώνει η Τουρκία\nΝΕΕΣ ΕΠΙΘΕΤΙΚΕΣ ΔΗΛΩΣΕΙΣ ΕΡΝΤΟΓΑΝ ΓΙΑ ΛΙΒΥΗ ΚΑΙ ΑΟΖ - ΑΠΟΧΩΡΗΣΕ ΑΠΟ ΕΚΔΗΛΩΣΗ ΓΙΑ ΑΓΩΓΟ ΦΥΣΙΚΟΥ ΑΕΡΙΟΥ Ο ΕΛΛΗΝΑΣ ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ\nΝέες προκλητικές δηλώσεις και ειδική αναφορά στο μνημόνιο συνεργασίας με τη Λιβύη έκανε ο Τούρκος πρόεδρος Ρετζέπ Ταγίπ Ερντογάν κατά τη διάρκεια εκδήλωσης στην Αδριανούπολη, για τη σύνδεση του αγωγού TANAP, που θα μεταφέρει φυσικό αέριο από το Αζερμπαϊτζάν στην Ευρώπη,\nμέσω Τουρκίας. Οι εν λόγω δηλώσεις δυναμιτίζουν το ήδη τεταμένο κλίμα στις σχέσεις Ελλάδας - Τουρκίας.\n«Τα πλοία μας συνεχίζουν τις δραστηριότητές τους στην Ανατολική Μεσόγειο. Δεν θα αποσύρουμε τα πλοία μας από εκεί. Δεν θα αφήσουμε κανέναν να παραβιάσει τα δικαιώματά μας, τόσο τα δικά μας όσο και των Τουρκοκυπρίων», είπε ο Τούρκος πρόεδρος.\nΜάλιστα, αναφερόμενος στο πρόσφατο μνημόνιο με τη Λιβύη, πρόσθεσε: «Αυτή η συμφωνία θα αποκτήσει άλλη διάσταση όταν περάσει από το κοινοβούλιό μας.Τώρα η Λιβύη απειλείται. Σύντομα όμως νέοι πυλώνες αυτής της συμφωνίας θα τεθούν σε ισχύ».\nΚλιμακώνοντας τις προκλητικές του αναφορές πρόσθεσε: «Αντί μίας δίκαιης μοιρασιάς, στην Ανατολική Μεσόγειο, κάποιοι υποκινούν εντάσεις στην περιοχή. Καμία χώρα δεν είναι πάνω από τον διεθνή νόμο. Πρέπει να γίνει κατανοητό ότι τίποτε δεν μπορεί να γίνει με τετελεσμένα».\nΥπενθυμίζεται ότι πρόσφατα Τουρκία και Λιβύη υπέγραψαν συμφωνία για τις θαλάσσιες ζώνες της Ανατολικής Μεσογείου. Συγκεκριμένα, με το μνημόνιο που υπέγραψαν οι ηγέτες τους, οι δύο χώρες αναγνωρίζουν τις Αποκλειστικές Οικονομικές Ζώνες τους στον θαλάσσιο χώρο.\nΗ συμφωνία πυροδότησε την έντονη αντίδραση του ελληνικού υπουργείου Εξωτερικών, που προειδοποίησε με απέλαση του πρέσβη της Λιβύης στην Αθήνα, σε περίπτωση που δε γνωστοποιήσει το περιεχόμενο του MoU μεταξύ Άγκυρας και Τρίπολης για τις θαλάσσιες ζώνες άμεσα.\nΗ αντίδραση της Αθήνας\nΑξίζει να σημειωθεί ότι στην εκδήλωση παρούσα ήταν και ελληνική αντιπροσωπεία με επικεφαλής τον υφυπουργό Περιβάλλοντος Δημήτρη Οικονόμου.\nΗ παρέμβαση και οι δηλώσεις του Τούρκου προέδρου προκάλεσαν την άμεση αντίδραση της ελληνικής αντιπροσωπείας, η οποία αποχώρησε εις ένδειξη διαμαρτυρίας.\nστις 7:49 μ.μ.\nΤεχνικές προσπάθειες ψευδαισθήσεων--Εκδόσεις Οσελότος\nΤεχνικές προσπάθειες ψευδαισθήσεων... ξεγέλασμα του εαυτού μου. Τόση γραφή ψυχής, τόσες ημέρες απουσίας, τόσες ανάσες πόνου, και νύχτε...\nΡαγιά – μπαχτσέ\nΑνέκδοτο: Τα ‘παιξε\nΦρικτό δυστύχημα: Πατέρας πάτησε το 18 μηνών αγοράκι του με το τζιπ του\nΑυτοί είναι οι καλύτεροι και οι χειρότεροι εραστές του κόσμου: Αποτέλεσμα έκπληξη για τους Ελληνες!\nΤι είναι αυτό που προσελκύει περισσότερο τα κουνούπια και πώς μπορείτε να τα αποφύγετε;\nΓιατί πρήζονται και πονάνε τα πόδια μου;\nΚώστας Βλάσσης: «Ενδεχομένως να δούμε με μία επιθετικότητα των Τούρκων στο Αιγαίο»\nΆγκυρα: «Εάν η Ελλάδα επιλέξει κλιμάκωση δεν θα μπορέσει να προστατεύσει τα νησιά της»\nΕπίτιμος Α/ΓΕΕΘΑ Χριστοδούλου: Πεντάγωνο...Γουδή δύο στάσεις με το αστικό λεωφορείο!\nΗ άγνωστη ιστορία του Παπαβαλή στη διάρκεια της Κατοχής στο Αγρίνιο - Ψαλμός για μελλοθάνατους\nΤο Παρίσι επιβάλλει τη χρήση της μάσκας σε εξωτερικούς χώρους\nΠαντού μάσκες για να τα κονομήσει ο Μητσάκης\nΔιεθνής αποτυχία! - Μας σέρνουν στη Χάγη για να παραχωρήσουμε εθνική επικράτεια;\nΓΕΩΡΓΙΟΣ ΣΕΦΕΡΗΣ, ΙΩΑΝΝΗΣ ΜΕΤΑΞΑΣ ΚΑΙ ΑΡΙΣΤΕΡΑ\nΗ ΜΕΘΟΔΙΚΗ ΕΛΒΕΤΙΑ ΧΩΡΙΣ ΚΡΑΥΓΕΣ ΚΑΙ ΑΠΑΤΕΩΝΙΕΣ, ΠΡΟΕΤΟΙΜΑΖΕΤΑΙ ΗΣΥΧΑ ΓΙΑ ΤΟΝ ΚΟΡΩΝΟΪΟ. ΠΑΡΗΓΓΕΙΛΕ ΤΩΡΑ 4,5 ΕΚΑΤΟΜΜΥΡΙΑ ΔΟΣΕΙΣ ΕΜΒΟΛΙΟΥ ΑΠΟ ΤΙΣ ΗΠΑ ΕΝΑΝΤΙ 329 ΕΚΑΤΟΜΜΥΡΙΩΝ ΔΟΛΑΡΙΩΝ. ΣΤΗΝ ΕΛΛΑΔΑ ΤΟ ΠΟΣΟΝ ΜΟΛΙΣ ΦΘΑΝΕΙ ΓΙΑ ΤΙΣ ΜΙΖΕΣ ΕΝΟΣ ΥΠΟΥΡΓΟΥ. Εδώ, στις 26 Μαρτίου 2020, τα σαΐνια του υπουργείου Υγείας και ο ΕΟΦ, αγόρασαν τεράστια ποσότητα (5 τόνους) άχρηστης και βλαβερής χλωροκίνης από την Ινδία.\nΘα γιορταστεί κάπως το ελληνικό καλοκαίρι;\nΜερική οριοθέτηση με Αίγυπτο – Μειωμένη επήρεια της Κρήτης υπέγραψε ο Δενδιας..\nΜΕΓΑΛΗ ΠΡΟΣΟΧΗ ΣΤΟ ΤΡΙΓΩΝΟ : ΣΠΟΡΑΔΕΣ - ΠΗΛΙΟ - ΕΥΒΟΙΑ !!!\nΒαρούχας: Κανένα οφ σάιντ. Σαββιδοτεχνείο ξέρει καλύτερα με Κάκο, Τσαμούρη, Σκουλά κλπ.\nΜετά την ισοπεδωτική έκρηξη λαϊκή οργή στη Βηρυτό> Αληθινά πυρά στο κέντρο της πόλης\nΗ νέα απόφαση της κυβέρνησης: Τα ακόμη πιο σκληρά μέτρα που δείχνουν τι θα ακολουθήσει\nΤρία κρούσματα στην Πρέβεζα και δύο στα Γιάννινα δίνει ο ΕΟΔΥ\nΜΙΛΗΣΕ Η ΝΤΟΡΑ: Δεν πειράζει που χάθηκε λίγη ΑΟΖ Ελληνικών νησιών...Εξαιρετική συμφωνία ! (Αραγε ξερει τι σημαινει ΑΟΖ;)\nYπερβολικά και ασυνάρτητα τα μέτρα για τον κορωναϊό ενώ ο ιός εξασθενεί\nΤριάντα άτομα στο τμήμα Κοινωνιολογίας


Δημητρακόπουλος για Γλυκά Νερά: Δεν θα αναλάμβανα τον πιλότο- Εγκληματική προσωπικότητα χωρίς κανέναν δισταγμό - TheCaller\n«Ακόμη και ο χειρότερος εγκληματίας δικαιούται υπεράσπισης. Εγώ προσωπικά, αν με προσέγγιζαν να υπερασπίσω τον συγκεκριμένο άνθρωπο, δεν θα τον αναλάμβανα, γιατί έχω κάποιες Αρχές», είπε αναφερόμενος στον 32χρονο πιλότο ο Μιχάλης Δημητρακόπουλος.\nΜιλώντας στον ΑΝΤ1 και την εκπομπή «Καλημέρα Ελλάδα», ο ίδιος σημείωσε ότι «βλέπουμε μια εγκληματική προσωπικότητα, χωρίς κανέναν δισταγμό, για να αποφύγει τις συνέπειες. Εγώ αυτόν τον άνθρωπο δεν θα τον υπερασπιζόμουν, αλλά δεν θα κατηγορούσα τον συνάδελφο που θα θελήσει να τον υπερασπιστεί».\n«Από όταν συνέβη αυτό το ειδεχθές έγκλημα, σε εμάς που έχουμε μια παραπάνω σχέση με το έγκλημα, δεν έπειθε αυτός ο άνθρωπος, δεν “κόλλαγε” ο τρόπος που περιέγραφε ο κατηγορούμενος και φαινόταν ότι εδώ δεν έχουμε να κάνουμε με ληστεία», συμπλήρωσε ο κ. Δημητρακόπουλος, ακούγοντας και τον εκπαιδευτή πιλότο του καθ΄ ομολογίαν δολοφόνου της Καρολάιν να λέει ότι ο 32χρονος «αντέγραψε όσα του είχα πει ότι συνέβησαν με την εισβολή ληστών στο σπίτι μου».\nΌπως ανέφερε στην συνέχεια ο γνωστός ποινικολόγος, «εκτός από την δυσωδία που ανέπεμπε αυτή η υπόθεση, έγιναν και κάποια λάθη. Η Αστυνομία με λίγα στοιχεία κατάφερε να λύσει την υπόθεση. Το πιο ισχυρό ερέθισμα σε εμάς που ασχολούμαστε και με το ποινικό έγκλημα, ήταν η αφαίρεση της κάρτας από την κάμερα ασφαλείας, που απαιτεί χειρουργικές κινήσεις, ενώ συνήθως οι ληστές και οι διαρρήκτες κόβουν το ρεύμα ή καταστρέφουν την κάμερα Ακόμη, δεν υπήρχε ούτε ένα ίχνος DNA, δεν υπήρχε ούτε μια πατημασιά ούτε ένα ίχνος παρουσίας τρίτου ανθρώπου στο σπίτι».


PANOS VENIZELOS - ΑΝΑΘΕΜΑ ΚΑΤΑΝΤΗΜΑ: ΔΕΝ ΥΠΑΡΧΟΥΝ ΙΔΕΟΛΟΓΙΕΣ…. ΑΝΘΡΩΠΙΝΕΣ ΕΦΕΥΡΕΣΕΙΣ ΕΙΝΑΙ\nΔΕΝ ΥΠΑΡΧΟΥΝ ΙΔΕΟΛΟΓΙΕΣ…. ΑΝΘΡΩΠΙΝΕΣ ΕΦΕΥΡΕΣΕΙΣ ΕΙΝΑΙ\nΗ ΚΑΠΙΤΑΛΙΣΤΙΚΗ ΟΛΙΓΑΡΧΙΑ ΚΥΒΕΡΝΟΥΣΕ ΠΑΝΤΑ !!! ΚΑΙ ΔΕΝ ΘΑ ΠΕΙΡΑΖΕ ΚΑΝΕΝΑΝ ΜΑΣ ΑΝ ΥΠΗΡΧΑΝ ΚΑΝΟΝΕΣ, ΑΡΧΕΣ ΚΑΙ ΑΞΙΕΣ…. Ανθρωποκεντρικό μοντέλο διοίκησης χρειάζεται, που να εστιάσει στις ανθρώπινες αξίες και στο περιβάλλον…..Αυτοί τρελάθηκαν όμως, λειτουργούν για τον άνθρωπο, χωρίς τον άνθρωπο. ΔΙΚΑΙΟΣΥΝΗ – ΙΣΟΝΟΜΙΑ - ΚΑΙ ΑΞΙΟΚΡΑΤΙΑ είναι το τρίπτυχο για να βγούμε από την σημερινή φαυλότητα. Όσον αφορά τους οπαδούς των ιδεολογιών, ας μελετήσουν ΧΩΡΙΣ ΘΡΗΣΚΟΛΗΨΙΕΣ ΚΑΙ ΑΦΟΡΙΣΜΟΥΣ !!!! αυτήν ΤΟΥ ΜΕΓΑΛΥΤΕΡΟΥ ΙΔΕΟΛΟΓΟΥ ΚΑΙ ΕΠΑΝΑΣΤΑΤΗ ΑΠΟ ΚΑΤΑΒΟΛΗΣ ΚΟΣΜΟΥ ΤΟΥ ΧΡΙΣΤΟΥ.\nΑναρτήθηκε από ΠΑΝΟΣ ΒΕΝΙΖΕΛΟΣ στις 4:17 π.μ.


Η κόρη της Ελένης Ράντου εγκαινίασε την ατομική της έκθεση ζωγραφικής -Παρόντες οι γονείς της | BOVARY\nΕλένη Ράντου-Βασίλης Παπακωνσταντίνου/Φωτογραφία: NDP photo agency\nΗ κόρη της Ελένης Ράντου, Νικολέττα Παπακωνστανίνου, παρουσιάζει στην Αίθουσα Τέχνης «αγκάθι – κartάλος» την ατομική έκθεση ζωγραφικής της, με τίτλο «Περί Οικειότητας», η οποία εγκαινιάστηκε στις 14/5.\nΦυσικά, από τα εγκαίνια δεν έλειψε η μητέρα της, η οποία πόζαρε χαμογελαστή για τους φωτογράφους, περήφανη για την κόρη της.\n«Το σπίτι μας, η γειτονιά μας οι ιστορίες που μας αφηγήθηκαν και αυτές που ίσως κάποτε αφηγηθούμε εμείς. Σε αυτήν την έκθεση καταγράφεται η δική μου αέναη προσπάθεια διαφύλαξης αναμνήσεων και εμπειριών που κινδυνεύουν να χαθούν μέσα στο χρόνο. Ζωγραφικά έργα με ακρυλικό, έργα μεικτής τεχνικής και εγκαταστάσεις πλαισιώνουν ένα περιβάλλον συμφιλίωσης με τις μνήμες που μας διαμορφώνουν. Τις μνήμες που καταφέραμε να αγκαλιάσουμε και αυτές για τις οποίες προσπαθούμε ακόμη» σημειώνει η Νικολέττα Παπακωνσταντίνου σχετικά με την έκθεση.\nΗ Ελένη Ράντου είχε μιλήσει για την μονάκριβη κόρη της στην εκπομπή του Γρηγόρη Αρναούτογλου, στο The 2Night Show: «Πήγα στην 5ημερη μαζί με την κόρη μου στο Λονδίνο. Αλλά έχω πάει μαζί της και σε πορεία. Είναι μοναχοπαίδι και είμαι υπερπροστατευτική. Πήγα μαζί της και στο Εράσμους στη Χάγη αλλά μόνο στην αρχή και στο τέλος. Ήμουν πάντα πολύ διακριτική. Καθόμουν στο ξενοδοχείο και περίμενα τηλέφωνό της. Η Νικολέττα ζητάει βοήθεια. Δεν είναι παιδί που θέλει να κρύβει τα προβλήματά της. Είμαστε πολύ κοντά. Ήθελα και δεύτερο παιδί, μάλιστα σκεφτήκαμε και την υιοθεσία αλλά λόγω κάποιων οικογενειακών θεμάτων δεν το προχωρήσαμε».\nΕγκαίνια της έκθεσης της κόρης της Ελένης Ράντου και του Βασίλη Παπακωνσταντίνου, Νικολέττας Παπακωνσταντίνου:\nΠατήστε το βελάκι δεξιά για να δείτε τις υπόλοιπες φωτογραφίες.\nA post shared by Γιώργος Καρτάλος (@georgekartalos)\nΗ Δέσποινα Βανδή με την κόρη της, Μελίνα Νικολαΐδη, για βόλτα στη Γλυφάδα -Σαν δύο φίλες


Νέες παραγωγικές επενδύσεις παίρνουν μπροστά – Industry-news.gr | INDUSTRY\nΣειρά νέων παραγωγικών επενδύσεων σε όλη την Ελλάδα πρόκειται να πάρουν μπροστά το επόμενο διάστημα, με φόντο τις σχετικές αποφάσεις ένταξής τους στον Αναπτυξιακό νόμο.\nΝέα μονάδα για τον ΑΣ ΑΡΤΕΜΙΣ\nΉδη εγκρίθηκε από τον Εκτελεστικό Γραμματέα της Περιφέρειας Κεντρικής Μακεδονίας η υπαγωγή στις διατάξεις του Αναπτυξιακού Νόμου επενδυτικού σχεδίου της επιχείρησης «ΑΓΡΟΤΙΚΟΣ ΣΥΝΕΤΑΙΡΙΣΜΟΣ ΠΑΡΑΓΩΓΗΣ & ΕΜΠΟΡΙΑΣ ΑΓΡΟΤΙΚΩΝ ΠΡΟΪΟΝΤΩΝ ΓΙΑΝΝΙΤΣΩΝ “ΑΡΤΕΜΙΣ”» με δ.τ. «ΑΣ ΑΡΤΕΜΙΣ». Η επένδυση αναφέρεται στη δημιουργία μονάδας διαλογής και τυποποίησης οπωροκηπευτικών στα Γιαννιτσά του νομού Πέλλας, συνολικού επιλέξιμου κόστους ίσου με 658.106,29 ευρώ.\nΤο επενδυτικό σχέδιο της VEGIFRESH\nΟ Εκτελεστικός Γραμματέας της Περιφέρειας Κεντρικής Μακεδονίας ενέκρινε και την υπαγωγή στον Αναπτυξιακό Νόμο του επενδυτικού σχεδίου της επιχείρησης VEGIFRESH. Η επένδυση της εταιρείας αναφέρεται στη δημιουργία μονάδας επεξεργασίας λαχανικών που διατίθενται κομμένα και συσκευασμένα στον Δήμο Θέρμης του νομού Θεσσαλονίκης, και συνολικού επιλέξιμου κόστους ίσου με 431.061,08 ευρώ.\nΕπεκτείνει τη δυναμικότητά της η «ΚΑΡΑΓΙΩΡΓΟΣ ΓΕΩΡΓΙΟΣ»\nΣτην επέκταση της δυναμικότητας της χοιροτροφικής της μονάδας της επιχείρησης «ΚΑΡΑΓΙΩΡΓΟΣ ΓΕΩΡΓΙΟΣ» θα κατευθυνθούν τα κεφάλαια από τον Αναπτυξιακό. Η μονάδα βρίσκεται στη Δημοτική Ενότητα Πέτρας του Δήμου Κατερίνης και το συνολικό επιλέξιμο και ενισχυόμενο κόστος της επένδυσης είναι 499.993,83 ευρώ.\nΕκσυγχρονίζεται η LACTEA S.A.\nΣε ότι αφορά την επένδυση της LACTEA S.A. αυτή αφορά τον εκσυγχρονισμό της παραγωγικής διαδικασίας με αύξηση δυναμικότητας μονάδας παρασκευής τυροκομικών προϊόντων. Η επένδυση πραγματοποιείται στη θέση Πολύκαστρο του Δήμου Παιονίας του νομού Κιλκίς, και είναι συνολικού επιλέξιμου και ενισχυόμενου κόστους ίσου με 1.198.400 ευρώ.\nTopics: Vegifresh , Επένδυση , Εργοστάσιο


Σωτήρης Χατζηγάκης: «Το ΠΑΣΟΚ είναι ο μεγάλος ηττημένος των κινητοποιήσεων» | Πρόσωπα\nΣωτήρης Χατζηγάκης: «Το ΠΑΣΟΚ είναι ο μεγάλος ηττημένος των κινητοποιήσεων»\nΟι επόμενες κινήσεις των αγροτών\nΤο ΠΑΣΟΚ υπέστη πολλαπλή ήττα στα μπλόκα, αναφέρει ο υπουργός Αγροτικής Ανάπτυξης, ο οποίος τονίζει ότι αισθάνεται ιδιαίτερα ικανοποιημένος γιατί «τα τρακτέρ τον εμπιστεύτηκαν». Ο κ. Σωτήρης Χατζηγάκης υποστηρίζει ότι οι ρυθμίσεις είναι απόλυτα νόμιμες, ενώ χαρακτηρίζει επιπόλαιο τον ισχυρισμό ότι οι αποζημιώσεις δόθηκαν με γεωγραφικά κριτήρια.\nΔηλώνετε σε όλους τους τόνους ότι εξαντλήσατε τα περιθώρια. Τι θα κάνετε όμως αν οι αγρότες αντιμετωπίσουν το ίδιο πρόβλημα με το εισόδημά τους του χρόνου;\nΚαταρχήν η κυβέρνηση δεν παρέχει άμεση στήριξη του εισοδήματος των αγροτών οσάκις οι εμπορικές τιμές σημειώνουν πτώση. Είναι νομοτελειακά αποδεκτό ότι σε κάποιες χρονιές οι τιμές θα είναι υψηλές και σε άλλες όχι. Αυτό συνέβη π.χ. στα σιτηρά που οι τιμές τους το 2007 ήταν ικανοποιητικές. Το 2008 μειώθηκαν σημαντικά λόγω ποιοτικής υποβάθμισης και υπερπαραγωγής. Το συνολικό πακέτο των 500 εκ. ευρώ αφορά αποκλειστικά και μόνον καταβολή αποζημιώσεων σε συγκεκριμένα προϊόντα, λόγω δυσμενών καιρικών συνθηκών και άλλων ζημιογόνων αιτίων. Δεν αποτελούν αναπλήρωση εισοδήματος λόγω χαμηλών εμπορικών τιμών.\nΗ λύση που βρήκατε θεωρείται οριακά συμβατή με τα κοινοτικά δεδομένα. Πιστεύετε ότι δεν θα υπάρξει ένσταση της Κομισιόν;\nΟι ρυθμίσεις μας δεν είναι οριακά συμβατές, είναι απολύτως νόμιμες. Το πακέτο των 500 εκατ. ευρώ καλύπτει πραγματικές ζημιές, τις οποίες αποζημιώνει ο ΕΛΓΑ, όπως προβλέπεται από τον Κανονισμό του και είναι απολύτως συμβατό με την ισχύουσα κοινοτική νομοθεσία. Για το όλο θέμα, ήταν απολύτως σύμφωνη και η αρμόδια Γενική Γραμματεία Αγροτικής Πολιτικής και Διεθνών Σχέσεων του υπουργείου. Εχω ήδη συνεννοηθεί τηλεφωνικά με την αρμόδια επίτροπο για τη Γεωργία, την κ. Boel, και την έχω ενημερώσει ότι οι ζημιές αυτές οφείλονται σε ζημιογόνα αίτια, όπως είναι η ξηρασία, οι φυτοπαθολογικές και εντομολογικές ασθένειες κ.ά., τα οποία, αν και περιλαμβάνονται στον κανονισμό του ΕΛΓΑ, δεν είχαν ενεργοποιηθεί μέχρι σήμερα. Την Τετάρτη θα συναντηθούμε στις Βρυξέλλες όπου θα έχουμε την ευκαιρία να συζητήσουμε για όλα τα θέματα που απασχολούν την ελληνική γεωργία. Προσφέρουν κακή υπηρεσία όσοι προσπαθούν να υπονομεύσουν τις ελληνικές θέσεις στις Βρυξέλλες.\nΗ αγροτική ψήφος έδωσε τη νίκη στη Ν.Δ. σε δύο διαδοχικές εκλογικές αναμετρήσεις. Θεωρείτε ότι τα τελευταία γεγονότα έβλαψαν αυτή τη σχέση;\nΤα μπλόκα ζημίωσαν το ΠΑΣΟΚ. Το ΠΑΣΟΚ είναι ο μεγάλος ηττημένος των αγροτικών κινητοποιήσεων. Πρώτον, γιατί απέδειξε ότι δεν διαθέτει καμία θέση και πρόταση, αλλά δημαγωγεί με ανεύθυνη παροχολογία. Δεύτερον, γιατί όλη η ηγετική του ομάδα είναι άνθρωποι που δεν γνωρίζουν τα προβλήματα του αγρότη και δεν είχαν ποτέ στενή σχέση μαζί του. Τρίτον, γιατί με τις κινητοποιήσεις ήρθε στη μνήμη και τη συνείδηση των αγροτών η δική του πολιτική στη γεωργία. Οι αποτυχίες, δηλαδή, της διακυβέρνησης του ΠΑΣΟΚ, με τον κ. Γ. Παπανδρέου επιφανή υπουργό στην υπεράσπιση των εθνικών μας προϊόντων, οι συγκρούσεις και η βίαιη συμπεριφορά απέναντι στις κινητοποιήσεις των αγροτών και τόσα άλλα. Τέταρτον, γιατί τήρησε απέναντι στις κινητοποιήσεις τη γνωστή του τακτική της υποκρισίας και της διγλωσσίας. Το ΠΑΣΟΚ υπέστη πολλαπλή ήττα στα μπλόκα και στους αγρότες. Ηττα πολιτική, κοινωνική και κομματική. Η στρατηγική της έντασης του ΠΑΣΟΚ χρεοκόπησε τους αγρότες, όπως και η διακυβέρνησή του. Εμείς από την πρώτη στιγμή ήμασταν ξεκάθαροι και ειλικρινείς. Αντιμετωπίσαμε τη μεγαλύτερη αγροτική κινητοποίηση που είχε πραγματοποιηθεί ποτέ, με σοβαρότητα, αποτελεσματικότητα και αξιοπιστία. Ηταν μία πανελλήνια κοινωνική εξέγερση στο χώρο της υπαίθρου, την οποία αντιμετωπίσαμε με δημοκρατικό διάλογο, πολύωρο και εξαντλητικό, και με ιδιαίτερη φιλολαϊκή ευαισθησία.\nΑπό ουκ ολίγους βουλευτές της Ν.Δ. σάς ασκήθηκε κριτική ότι καθυστερήσατε με την ανακοίνωση των μέτρων. Μπορούσατε να το κάνετε; Είχε ο προκάτοχός σας δρομολογήσει λύσεις;\nΗ παρόμοια κριτική που ασκήθηκε ήταν από ελάχιστους βουλευτές και άδικη για τον προκάτοχό μου κ. Αλέξανδρο Κοντό. Η ταχύτητα με την οποία κινηθήκαμε από την πρώτη μέρα που ανέλαβα το υπουργείο είναι πρωτοφανής και δεν νομίζω ότι μπορεί κανείς να το αμφισβητήσει αυτό. Πρόθεση της κυβέρνησης –πριν ακόμα ξεκινήσουν οι κινητοποιήσεις– ήταν να στηρίξει οικονομικά τους αγρότες στη δύσκολη αυτή συγκυρία, αλλά για να γίνει αυτό απαιτούνταν διαβουλεύσεις, εξαντλητικός διάλογος με όλους τους αρμόδιους φορείς και υπεύθυνη μελέτη.\nΜετά την ανακοίνωση των μέτρων, οι αγρότες δεν έφυγαν αμέσως από τους δρόμους. Πιστεύετε ότι οι κινητοποιήσεις που συνεχίστηκαν ήταν υποκινούμενες;\nΛογικό είναι ότι οι αγρότες χρειάζονταν χρόνο για να συζητήσουν μεταξύ τους τα κυβερνητικά μέτρα. Δεν θέλω να αναφερθώ σε συγκεκριμένες περιπτώσεις, αλλά νομίζω ότι έχουν γίνει δημόσια γνωστά ποιοι με μισόλογα ή με απευθείας δηλώσεις εξωθούσαν τους αγρότες να συνεχίσουν το μπλοκάρισμα των εθνικών δρόμων. Φοβούμαι ότι οι τελευταίοι «ανυποχώρητοι» εκφράζουν άλλες επιδιώξεις και όχι τα αληθινά συμφέροντα της μεγάλης πλειοψηφίας των αγροτών. Εγώ προσωπικά αισθάνομαι ιδιαίτερα ικανοποιημένος γιατί «τα τρακτέρ με εμπιστεύθηκαν».\nΠού εντοπίζετε αυτούς που τους εξωθούσαν; Στην αντιπολίτευση ή και σε δυνάμεις στο ίδιο σας το κόμμα;\nΔεν έχω κανένα παράπονο από την υποστήριξη που μου δόθηκε από την κυβέρνηση, τους βουλευτές και την παράταξη της Ν.Δ.\nΑγρότες αλλά και πολιτικοί παράγοντες από άλλες περιοχές της Ελλάδας είδαν στα μέτρα τα οποία ανακοινώσατε μια εύνοια προς τη Θεσσαλία. Τι απαντάτε;\nΗταν επιπόλαιος ο ισχυρισμός ότι οι αποζημιώσεις δόθηκαν με γεωγραφικά κριτήρια. Μοναδικό κριτήριο ήταν οι πραγματικές ζημιές που υπέστησαν οι αγρότες, ανά συγκεκριμένη καλλιέργεια. Οι ανακοινώσεις ήταν σαφείς.\nΣηκώσατε σχεδόν μόνος σας το βάρος του αγροτικού ζητήματος σε πολιτικό και σε επικοινωνιακό επίπεδο. Θα λέγατε ότι είχατε από τους μηχανισμούς της Ν.Δ. τη βοήθεια που περιμένατε;\nΟλες οι ενέργειές μας πραγματοποιήθηκαν κατόπιν στενής συνεργασίας και μετά από διαβούλευση και συνεννόηση με το οικονομικό επιτελείο της κυβέρνησης. Η έμπρακτη στήριξη των αγροτών μας ήταν πολιτική απόφαση του πρωθυπουργού κ. Κώστα Καραμανλή και συνεπώς κάθε εικασία περί ελλείμματος σε πολιτική ή επικοινωνιακή στήριξη του έργου μας κινείται στη σφαίρα της φαντασίας. Θέλω να ευχαριστήσω και από τη θέση αυτή και όλους τους συναδέλφους μου στην κυβέρνηση για την υποστήριξη την οποία μου παρείχαν και κατά τις διαπραγματεύσεις και κατά την ανακοίνωση των αποφάσεων.\nΓΑΛΙΑΤΣΑΤΟΣ ΠΑΝΑΓΗΣ, Ελεύθερος Τύπος, Κυριακή, 01.02.09\nThis entry was posted in Χατζηγάκης Σωτήρης. Bookmark the permalink.


Από\tpaixnidaki Posted on 14 Ιουλίου, 2017 20 Σεπτεμβρίου, 2017 0 Comments\nΓια όσους ετοιμάζετε ταξίδι με παιδιά αυτό το θέμα σας αφορά! Διαβάστε τις προτάσεις μου και αν θέλετε να συμπληρώσετε κάτι ακόμα γράψτε στα σχόλια, ακριβώς από κάτω!\nΤα ρούχα να είναι άνετα και να συνδυάζονται εύκολα μεταξύ τους. Τώρα αν στεγνώνουν και πολύ πολύ γρήγορα είναι η ιδανική επιλογή.\nΜαγιό και καπέλο τουλάχιστον από 2 στο κάθε μέλος.\nΤα παπούτσια που θα βάλετε στη βαλίτσα να είναι επίσης άνετα και να ταιριάζουν με όλα σας τα ρούχα. Μην πάρετε μόνο ένα ζευγάρι, προτιμήστε τουλάχιστον 2 γιατί ατυχήματα συμβαίνουν. Οπωσδήποτε βάλτε μέσα στη βαλίτσα και πλαστικά παπουτσάκια θαλάσσης.\nΚαλό είναι να ρολάρετε τα ρούχα σας γιατί έτσι δεν πιάνουν τόσο χώρο στη βαλίτσα και δεν τσαλακώνονται εύκολα.\nΟ θαλάσσιος εξοπλισμός (μπρατσάκια, κουβαδάκια, φτυαράκια κ.λ.π. ) καλό θα ήταν να μπει σε ένα ξεχωριστό σακ βουαγιάζ.\nΤο αγαπημένο κουκλάκι του παιδιού ή λίγα παιχνιδάκια (λίγα!!)\nΑποφύγετε το tablet και στη θέση του βάλτε μια μπάλα.\nΜαρκαδόρους, ξυλομπογιές και λευκές σελίδες για τα μεσημέρια που δεν θα θέλουν με τίποτα να κοιμηθούν.\nΈνα βιβλίο – παραμύθι για το βράδυ (μην ξεχάσουμε και την καθημερινή μας ρουτίνα)\nΠοδήλατο, πατίνι ή κάτι με ρόδες.\nΠάρτε οπωσδήποτε μαζί σας τα βιβλιάρια υγείας των παιδιών αλλά και τα δικά σας.\nΘα χρειαστείτε επίσης και ένα μικρό φαρμακείο με όλα τα απαραίτητα.\n– αλοιφή για τις μελανιές\n14. Το νεσεσέρ των καλλυντικών\n15. Φωτογραφική μηχανή ή απλά το κινητό (χρησιμοποιήστε το μόνο για έκτακτη ανάγκη και φωτογραφίες έτσι;).\n16.Μην πάρετε περιττά πράγματα!\n17. Φορέστε το καλύτερο σας χαμόγελο και την πιο ανεβασμένη διάθεση, αυτές οι διακοπές θα είναι μαγικές.\n18. Ασχοληθείτε ο ένας με τον άλλον πολύ, μιλήστε πολύ, παίξτε ακόμα περισσότερο και στην επιστροφή προσθέστε μέσα στη βαλίτσα σας τις καλύτερες αναμνήσεις.\nΑν φέτος δεν πάτε κάπου διακοπές μην στεναχωριέστε διαβάστε πώς θα περάσετε καλά και στην πολή: Οι 10 καλύτερες καλοκαιρινές δραστηριότητες για όλη την οικογένεια!\nβαλίτσα των διακοπώνδιακοπέςκαλοκαίρι\nPosted on 27 Ιουνίου, 2016 21 Σεπτεμβρίου, 2017


Πάτρα: Το Εργατικό Κέντρο για την προστασία των εργαζομένων από τον κορονοϊό\nΒρίσκεστε σε:Αρχική»Πάτρα - Δ. Ελλάδα»Πάτρα: Το Εργατικό Κέντρο για την προστασία των εργαζομένων από τον κορονοϊό\nΣε ανακοίνωση του Εργατικού Κέντρου Πάτρας αναφέρει:\nΜέτρα προστασίας στους χώρους δουλειάς. Άμεσες μαζικές προσλήψεις γιατρών εργασίας και τεχνικών ασφαλείας, εντατικοί έλεγχοι από την επιθεώρηση εργασίας. Πρόσθετες Άδειες με πλήρεις αποδοχές στους εργαζόμενους με χρόνια νοσήματα που ανήκουν στις ευπαθείς ομάδες, στις εγκυμονούσες.\nΤην αυτόματη κατάργηση τώρα όλων των απαράδεκτων απαγορεύσεων στην συνδικαλιστική δράση, όπως το άρθρο 12 της ΠΝΠ που ανοίγει ξανά το δρόμο για επιτάξεις απεργών και κήρυξη πολιτικής επιστράτευσης σε κλάδους που διεκδικούν. Καμία ανοχή στον περιορισμό των πολιτικών και συνδικαλιστικών ελευθεριών. Το Δώρο Πάσχα να δοθεί στο ακέραιο και στην ώρα του.\nΠροηγούμενο άρθροΠάτρα: Ο Δήμος συνεχίζει την απολύμανση δημόσιων χώρων\nΕπόμενο άρθρο Πάτρα: Απίστευτη ταλαιπωρία στα υποκαταστήματα της Εθνικής στο ιστορικό κέντρο


Απόκτηση & εξαργύρωση πόντων για το TIE Club Ιδιοκτητών Εκπαιδευτηρίων | Test of Interactive English\nΑπόκτηση & εξαργύρωση πόντων για το TIE Club Ιδιοκτητών Εκπαιδευτηρίων\nΤα μέλη του TIE Club Ιδιοκτητών Εκπαιδευτηρίων αποκτούν πόντους με τους εξής τρόπους:\n20 πόντους μόλις εκδοθεί η κάρτα τους.\n5 πόντους για κάθε μαθητή που θα εγγράφουν στις εξετάσεις της Gnosis Assessment για τα επίπεδα Β2 έως C2.\n10 πόντους για κάθε μαθητή που θα εγγράφουν στις εξετάσεις της Gnosis Assessment για τα επίπεδα Α1 έως Β1.\n30 ή 40 πόντους* για κάθε συνάδελφο τους ιδιοκτήτη εκπαιδευτηρίου που θα προτείνουν στην Gnosis Assessment και ο οποίος θα ενδιαφερθεί να προετοιμάσει μαθητές του για το Τ.Ι.Ε. και να τους εγγράψει στις εξετάσεις της Gnosis.\nΤα μέλη του TIE Club Ιδιοκτητών Εκπαιδευτηρίων εξαργυρώνουν πόντους κερδίζοντας:\nμε 60 πόντους τα εξέταστρα ενός μαθητή για τις εξετάσεις Α1-Β1, που θα συμμετάσχει σε επόμενη εξεταστική ΤΙΕ\nμε 160 πόντους τα εξέταστρα ενός μαθητή για τις εξετάσεις Β2- C2, που θα συμμετάσχει σε επόμενη εξεταστική ΤΙΕ.\nΟι ενέργειες για την πίστωση και την εξαργύρωση πόντων γίνονται μέσω της πλατφόρμας διαχείρισης εξετάσεων http://portal.tieexams.gr. Αν δεν έχετε ήδη λογαριασμό, μπορείτε να δημιουργήσετε ένα νέο λογαριασμό εύκολα και γρήγορα, καλώντας στο 211 800 1881.\nΑν δεν είστε μέλος του club, μπορείτε να γίνετε συμπληρώνοντας την φόρμα εδώ.\n*Η πίστωση των πόντων πραγματοποιείται όταν ο προτεινόμενος ιδιοκτήτης εκπαιδευτηρίου εγγράψει για εξετάσεις στη Gnosis Assessment τον πρώτο του μαθητή. Οι 30 πόντοι, για κάθε πρόταση συναδέλφου του ιδιοκτήτη, ισχύουν για 1 έως 3 προτάσεις ιδιοκτητών για κάθε σχολικό έτος και πιστώνονται μόνο μια φορά, όταν η πρόταση έχει επιτυχές αποτέλεσμα. Για περισσότερες από 3 προτάσεις ανά έτος πιστώνονται 40 πόντοι ανά πρόταση.\n**H πίστωση των πόντων πραγματοποιείται όταν ο προτεινόμενος ιδιοκτήτης εκδηλώσει το ενδιαφέρον του να συμμετάσχει στο project και καταβάλει το κόστος συμμετοχής του σε αυτό.


Σχολική δράση: “Πώς θυμόμαστε την επανάσταση του 1821;” – messinia24\nΒρίσκεστε εδώΑρχική»Κοινωνία»Εκπαίδευση»Σχολική δράση: “Πώς θυμόμαστε την επανάσταση του 1821;”\nΣχολική δράση: “Πώς θυμόμαστε την επανάσταση του 1821;”\nΣΥΓΓΡΑΦΕΑΣ messinia24 ΣΤΙΣ\t 03/11/2020 Εκπαίδευση\nΗ Δημόσια Κεντρική Βιβλιοθήκη Καλαμάτας, σε συνεργασία με το Κέντρο Έρευνας για τις Ανθρωπιστικές Επιστήμες ΚΕΑΕ (https://www.rchumanities.gr/) διοργανώνουν εκπαιδευτικό σεμινάριο με θέμα “Πώς θυμόμαστε την επανάσταση του 1821; Μια σχολική δράση τοπικής ιστορίας”. Το σεμινάριο απευθύνεται σε εκπαιδευτικούς όλων των βαθμίδων και γονείς και θα πραγματοποιηθεί διαδικτυακά, μέσω ψηφιακής πλατφόρμας τηλεδιάσκεψης, το Σάββατο 7 Νοεμβρίου 2020 στις 11 το πρωί.\nΗ δράση εντάσσεται στο έργο “Ψηφιακό αρχείο 1821” που εκπονεί το ΚΕΑΕ. Την παρουσίαση θα κάνει η Δρ. Ιουλία Πεντάζου, Ιστορικός του Πανεπιστήμιου Θεσσαλίας και θα ακολουθήσει συζήτηση. Η εκδήλωση υποστηρίζεται τεχνολογικά από το Εργαστήριο Γνώσης & Αβεβαιότητας (ΓΑΒ Lab – http://gav.uop.gr/) του Πανεπιστημίου Πελοποννήσου.\nΔΗΜΟΣΙΑ ΒΙΒΛΙΟΘΗΚΗ ΕΠΑΝΑΣΤΑΣΗ 1821 ΕΠΕΤΕΙΟΣ 1821 ΚΑΛΑΜΑΤΑ ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ


επιστολή: ΠΩΣ ΝΑ ΕΙΣΑΙ ΝΙΚΗΤΗΣ (5)\nΔιάβολος - ο δυνατός εχθρός\nΕίναι πάντα ωραίο να βρίσκεσαι στην πλευρά που νικά. Κανείς μας δεν θέλει να χάνει. Είτε πρόκειται για έναν φιλικό αγώνα, είτε για μια σοβαρή πάλη. Ο σκοπός μας είναι να βγούμε νικητές. Σ’ ένα αθλητικό αγώνισμα ή ακόμα κι ένα παιχνίδι που παίζει κάνεις για να ξεσκάσει η νίκη είναι πάντα ευχάριστη. Αυτός είναι ο σκοπός. Αλλά στον πόλεμο, όπου παίζεται η ζωή ή ο θάνατός μας, η νίκη ναι βασική! Είναι ζωτική!\nΌπως ήδη είδαμε, ο πιστός στον Ιησού Χριστό βρίσκεται σε μια σοβαρή μάχη που εκτείνεται σε τρία διαφορετικά μέτωπα. Τον πολεμούν αδιάκοπα ο κόσμος (αυτό το πονηρό σύστημα), η σάρκα, και ο Διάβολος. Για να μπορεί να έχει καλά αποτελέσματα στις μάχες του και να ακούσει το «εύγε» του Αρχηγού του στο τέλος του πολέμου, ο χριστιανός πρέπει να αγωνίζεται κι αυτός αδιάκοπα ενάντια στους τρεις αυτούς εχθρούς σαν καλός στρατιώτης του Ιησού Χριστού.\nΩς τώρα συζητήσαμε την αντίσταση του κόσμου και της σάρκας. Εδώ θα ασχοληθούμε με τον τρίτο ισχυρό εχθρό τον Διάβολο. Αυτόν που είναι ο ενάντιος κάθε πιστού, και γι’ αυτό πρέπει να γνωρίζουμε καλά τους σκοπούς και την τακτική του.\nΕίτε υπηρετεί κανείς στον στρατό μιας χώρας είτε στον στρατό του Κυρίου, είναι σπουδαίο να αποκτήσει όλες τις δυνατές πληροφορίες σχετικά με την ταυτότητα, τη δύναμη, και τη στρατηγική των αντιπάλων του. Ποιοι είναι; Πού στηρίζουν τη δύναμή τους; Τι σχέδια χρησιμοποιούν; Πόσοι είναι; Όλα αυτά τα ζωτικά ερωτήματα πρέπει να απαντηθούν, πριν οι φίλιες δυνάμεις μπορέσουν να ενεργήσουν αποτελεσματικά. Και ο χριστιανός, αν ενδιαφέρεται να πετύχει στη συνεχιζόμενη μάχη του ενάντια στον πονηρό, πρέπει επίσης να μάθει γι’ αυτόν, όσα περισσότερα μπορεί.\nΈνα μέρος από την εκπαίδευση που γίνεται στους στρατιωτικούς είναι και η μελέτη των μεγάλων συγκρούσεων της ιστορίας. Θα συγκεντρώσουμε την προσοχή μας στον τρόπο που ο απόστολος Παύλος αντιμετώπισε τον εχθρό, και τι μας συνιστά για να φτάσουμε στην νίκη.\nΜια μελέτη της δικής του εμπειρίας θα μας διδάξει μερικά πολύτιμα μαθήματα για να αντισταθούμε σ’ αυτόν τον δύσκολο εχθρό κάθε αληθινού πιστού.\nΟ απόστολος Παύλος δεν αφήνει καμιά αμφιβολία για την ταυτότητα του εχθρού μας. Γράφει στην πρώτη επιστολή προς τους Θεσσαλονικείς: «Αλλ’ ημείς, αδελφοί, ορφανισθέντες αφ’ υμών προς ολίγον καιρόν προσωπικώς, ουχί κατά την καρδίαν, εσπουδάσαμεν περισσότερον μετά πολλής επιθυμίας να ίδωμεν το πρόσωπόν σας. Δια τούτο ηθελήσαμεν να έλθωμεν προς εσάς (εγώ μάλιστα ο Παύλος) και άπαξ και δις, και εμπόδισεν ημάς ο Σατανάς». (Α' Θεσ.β:17-18).\nΣε τούτη την τελική φράση, ο απόστολος Παύλος ξεχωρίζει και αναφέρει τον εχθρό με το όνομά του. Ήταν ο Διάβολος. Ναι, ο Σατανάς ήταν που εμπόδιζε τον Παύλο για να μη μπορέσει να επισκεφθεί τους αδελφούς στην Θεσσαλονίκη.\nΒέβαια δεν χρειάζεται να πούμε πως όταν ο Παύλος έλεγε «μας εμπόδισε ο Σατανάς» είχε μπροστά του έναν προσωπικό Διάβολο. Μάλιστα ονοματίζει τον αντίπαλό του «Σατανάς».\nΌμως ο Διάβολος δεν σηκώνει μόνος όλο το φορτίο του πολέμου ενάντια στους χριστιανούς. Στην πραγματικότητα είναι επικεφαλής ολόκληρου στρατού πονηρών πνευμάτων οργανωμένων σε μια ιεραρχία κακίας, και μαζί μ’ αυτά τα συμμαχικά του στρατεύματα αντιμάχεται τον Χριστό και τον λαό Του. Γράφει σχετικά ο απόστολος Παύλος: «Διότι δεν είναι η πάλη ημών εναντίον εις αίμα και σάρκα, αλλ’ εναντίον εις τας αρχάς, εναντίον εις τας εξουσίας, εναντίον εις τους κοσμοκράτορας του σκότους του αιώνος τούτου εναντίον εις τα πνεύματα της πονηριάς εν τοις επουρανίοις (Εφεσ.ς:12).\nΟ Διάβολος κι’ οι ορδές του είναι παραταγμένοι ενάντια στον Θεό. Μισούν καθέναν που εμπιστεύεται στον Χριστό. Αν ειλικρινά και τίμια επιθυμείς να υπηρετείς τον Κύριο, μπορείς να περιμένεις με βεβαιότητα την αντίδραση αυτών των αόρατων εχθρών. Είτε με φανερή επίθεση ή με κάποιον ύπουλο τρόπο, να είσαι σίγουρος πως ο Σατανάς θα κάνει ό,τι μπορεί για να καταστρέψει τη χριστιανική σου ζωή. Η ίδια πονηρή προσωπικότητα που εμπόδισε τον Παύλο να επισκεφθεί τους πιστούς στη Θεσσαλονίκη είναι σήμερα ζωντανή και συνεχίζει να εργάζεται εναντίον μας.\nΕν τούτοις, χριστιανέ, μη φοβάσαι! Στη δύσκολη αυτή κατάσταση δεν είσαι χωρίς καμιά ελπίδα, καμιά βοήθεια. Δεν εγκαταλείφθηκες μόνος να πολεμήσεις τον εχθρό με τις δικές σου μόνο δυνάμεις. Ο απόστολος Ιωάννης μας λέει: «...μεγαλύτερος είναι εκείνος όστις είναι εν υμίν, παρά όστις είναι εν τω κόσμω». (Α’ Ιωάν.δ:4).\nΔεν γνωρίζουμε, πώς ο Σατανάς εμπόδισε τον Παύλο να ταξιδέψει στην Θεσσαλονίκη. Μερικοί ερμηνευτές της Βίβλου έχουν τη γνώμη πως οι πολιτικές εξουσίες, εξαιτίας της εχθρότητάς τους προς το Ευαγγέλιο, ήταν τα όργανα του Διαβόλου που εμπόδισαν τον Παύλο να ταξιδέψει. Δεν είναι απίθανη μια παρόμοια υπόθεση γιατί ο Σατανάς πράγματι χρησιμοποιεί ανθρώπους και περιστάσεις για να πετύχει τους διαβολικούς του σκοπούς. Πάνω απ’ όλα, του αρέσει να εργάζεται στο παρασκήνιο, αφήνοντας άλλα πρόσωπα να εμφανίζονται στο προσκήνιο των ενεργειών του. Με τον τρόπο αυτό μπορεί ευκολότερα να μας πιάσει αφύλακτους, να μας πλανήσει και να μας φέρει σε πνευματική ήττα. Ο απόστολος Παύλος μας μιλάει ακόμα και για θρησκευόμενους ανθρώπους που χρησιμοποιήθηκαν από τον Σατανά για να εμποδίσουν το έργο του Θεού. Λέει γι’ αυτούς: «Διότι οι τοιούτοι είναι ψευδαπόστολοι, εργάται δόλιοι, μετασχηματιζόμενοι εις αποστόλους Χριστού. Και ουδέν θαυμαστον διότι αυτός ο Σατανάς μετασχηματίζεται εις άγγελον φωτός. Δεν είναι λοιπόν μέγα αν και οι διάκονοι αυτού μετασχηματίζονται εις διακόνους δικαιοσύνης των οποίων το τέλος θέλει είσθαι κατά τα έργα αυτών» (Β’ Κορ.ια:13-15).\nΟι επιθέσεις του Σατανά δεν έρχονται πάντοτε με φανερές μορφές. Η δράση του είναι συχνά πολύ πιο ύπουλη και πανούργα. Ο Παύλος προειδοποίησε σχετικά τον Τιμόθεο: «Το δε Πνεύμα ρητώς λέγει, ότι εν υστέροις καιροίς θέλουσιν αποστατήσει τινές από της πίστεως, προσέχοντες εις πνεύματα πλάνης, και εις διδασκαλίας δαιμόνιων, δια της υποκρίσεως ψευδολόγων, εχόντων την εαυτών συνείδησιν κεκαυτηριασμένην εμποδιζόντων τον γάμον, προσταζόντων αποχήν βρωμάτων, τα οποία ο Θεός έκτισε δια να μεταλαμβάνωσι μετά ευχαριστίας οι πιστοί και οι γνωρίσαντες την αλήθειαν» (Α’ Τιμ.δ:1-3).\nΚάθε χριστιανός πρέπει να είναι προσεκτικός για να μη ξεγελαστεί από λύκους ντυμένους με προβιές προβάτων, από αυτούς που παρουσιάζονται σαν δούλοι του Θεού αλλά στην πραγματικότητα χρησιμοποιούνται από τον Σατανά για να προάγουν ψεύτικες διδασκαλίες. Πρέπει να είμαστε άγρυπνοι προσέχοντας καθένα που έρχεται σε μας με εντυπωσιακά λόγια και ευσεβή ομιλία αλλά στο βάθος είναι ψευδαπόστολος. Να θυμόμαστε πως ο ίδιος ο Σατανάς μετασχηματίζεται σε φωτεινό άγγελο.\nΟ διάβολος όχι μόνο πολεμά τους χριστιανούς με πανούργες μεθόδους, υπολογίζει επίσης και στην ανθρώπινη αδυναμία. Ιδιαίτερα θέλει να μας αποθαρρύνει για δύο κυρίως λόγους. Όταν ο χριστιανός στενοχωρείται και χάνει την εμπιστοσύνη του, είναι μια κακή μαρτυρία για τη δύναμη του Χριστού που σώζει και μεταμορφώνει. Ακόμα εξασθενίζει την εκκλησία, καθώς η αποθάρρυνση του ενός θα έχει κάποια επίδραση και στους υπόλοιπους αδελφούς.\nΛυπηρό, αλλά πρέπει να παραδεχτούμε, ότι πολλοί πρεσβύτεροι σήμερα είναι υποχρεωμένοι να διαθέτουν αρκετό χρόνο για να βοηθήσουν αποκαρδιωμένους διακόνους, αποκαμωμένους δάσκαλους Κυριακών σχολείων και απογοητευμένους αδελφούς που υπηρετούν τους νέους. Αυτό έγινε αναγκαίο επειδή ο Σατανάς μπόρεσε να τους αποθαρρύνει και να τους στενοχωρήσει. Όπως ανάφερα πιο πάνω, ένα άτομο που έχει χάσει το θάρρος του, δεν μπορεί να είναι επιτυχημένος δούλος του Χριστού. Έτσι ο Διάβολος δουλεύει σκληρά για να μας φέρει σε μια τέτοια κατάσταση λιποψυχίας, ιδιαίτερα εκείνους που ασχολούνται με το έργο του Κυρίου.\nΟ Παύλος φοβόταν μήπως ο πιστός αυτός, ύστερα από τη μετάνοιά του για το κακό που είχε κάνει, δεν εύρισκε στην εκκλησία αρκετή αγάπη από τους αδελφούς, πράγμα που θα είχε άσχημες συνέπειες για το πνευματικό του μέλλον. Γι’ αυτό και συμβουλεύει τους άλλους αδελφούς να τον ενθαρρύνουν στην πίστη. Αυτή πρέπει να είναι και η δική μας συμπεριφορά σε ανάλογες περιπτώσεις\nΑν είσαι παιδί του Θεού και ποθείς να υπηρετήσεις τον Κύριό σου, μπορείς να είσαι απόλυτα βέβαιος ότι ο Διάβολος θα κάνει ότι μπορεί για να σε κάνει να πιστέψεις πως είσαι αποτυχημένος και πως το έργο που μέχρι τώρα έχεις κάνει είναι απαράδεκτο. Θα σου πει πως κάποιος άλλος θα μπορούσε να κάνει τη διακονία σου καλύτερα. Η απογοήτευση είναι ένα από τα πιο ύπουλα όπλα που διαθέτει ο Σατανάς για να μειώσει την αποτελεσματικότητα της διακονίας σου.\nΑδελφέ μου, μήπως είσαι απογοητευμένος και στενοχωρημένος; Μήπως νοιώθεις πως σε έχουν προσβάλει; Μήπως είπαν σκληρά και άπρεπα λόγια σε βάρος σου; Μήπως αισθάνεσαι πως δεν σε εκτιμούν; Θέλω να σου κάνω ακόμα μια ερώτηση: Πώς αντιμετωπίζεις την κατάσταση;\nΑν αρχίσεις να υποχωρείς εξαιτίας των πιο πάνω καταστάσεων έχεις ήδη παραδώσει τον εαυτό σου στα χέρια του εχθρού. Μ’ αυτό τον τρόπο του χαρίζεις την πρώτη επιτυχία που θα σε οδηγήσει σε μεγαλύτερη ήττα.\nΚάθε φορά που διακρίνεις απαισιοδοξία και απελπισία να φαίνονται μέσα στην καρδιά σου να θυμάσαι τούτη την βιβλική αλήθεια: «Η μάχη δεν είναι υμών αλλά του Θεού» (В' Χρον.κ:15).\nΚαμιά ενέργεια των οργάνων του εχθρού αλλά κι’ αυτού του ίδιου του Σατανά δεν είναι τόσο δυνατή ώστε να ματαιώσει τα σχέδια του Θεού χωρίς και τη δική μας θέληση. Ο Κύριος δίνει το θάρρος και τη δύναμη που χρειαζόμαστε όταν αποβλέπουμε σ’ Αυτόν με πίστη.\nΕτικέτες αποθάρρυνση, διάβολος, εχθρός, νικητές, σατανάς